CURIOSITATS DEL MASNOU 


Per Francesc Fàbregas Cardona 


FUNCIONARIS 


Sóc funcionari des de 1967 fins el 2005, en aquesta vida una cosa o altre s'ha de ser, i a mi 
m'ha tocat ser funcionari. No he tingut vocació de ser-ho, solament es que per 
circumstàncies de la vida vaig entrar a treballar a un Ajuntament. És una feina com una 
altra, a excepció que per fer aquesta feina, has de fer unes oposicions una mica idiotes i 
que si les aproves vol dir que ja tens una cadira segura per poder-la escalfar de per vida, a 
excepció de que no facis alguna cosa molt, molt greu que sigui motiu d'inici d'algun 
expedient i que la finalització del mateix sigui acomiadar-te, però és molt difícil i no passa 
mai o almenys jo desconec que hagi passat. 


Per tant és bastant senzill poder entrar a treballar en un lloc oficial, això sí cal saber 
escriure correcte i ràpidament a màquina, cal memoritzar molt bé els temes i si tens una 
mica de gràcia amb la redacció, ho tindrà bastant fàcil, no dic del tot, però si que tindrà 
Una part de guanyat, i si tens algú conegut dintre el consistori que pugui donar-te un cop de 
mà, doncs, millor que millor, perquè això encara funciona malgrat hagin canviat els temps. 


Però, això és culpa del funcionari2, o realment la culpa és del sistema2 El funcionari, és a 
dir la persona que és presenta a les oposicions no ha redactat les disposicions, per tant ell 
solament segueix les directrius marcades en unes Bases d'actuació redactades pel mateix 
Ajuntament, però dintre un marc legal establert pel propi estat. 


Segons Pompeu Fabra, la paraula funcionari vol dir: "El qui exerceix una funció pública". 
"Funció" diu que és l'acció que pertany fer a una persona pel seu càrrec, ofici, etc. complir 
les funcions del seu càrrec. Les funcions del jutge, del magistrat. Entrar en funcions, Estar 
en funcions. En quan a "públic" diu que és re/atiu a una nació a /a comunitat (oposat a 
privat), El bé públic. La salut pública. L'ordre públic. La vida pública. 


Crec que el valor d'aquesta paraula té en aquests moments un sentit molt més ampli de quan 
el senyor Pompeu Fabra la va definir, si tenim en compte que una taquillera de cinema 
també exerceix una funció pública, ven entrades al públic en general: un venedor o 
venedora d'un comerç en general igualment: els estanquers igualment: el bancs i les caixes 
no trien els clients el agafen a tots, segurament que a un deutor no li donaran crèdit, a un 
Ajuntament embargaran als deutors i els bancs i les caixes no es quedaran enrere ja que hi 
tenen la mà trencada. 


També es diu que el sou del "funcionari" el paga el poble, i en certa manera és veritat, i dic 
en certa manera perquè les persones que viuen de lloguer o sigui que no tenen algun be 
immoble de propietat en la mateixa població, l'únic que els hi cobraran seran les taxes 
municipals, com per exemple la recollida domiciliaria d'escombreries, però les taxes són 
exclusivament per pagar el servei que es dóna mai per un benefici municipal: però bé, el 
lampista del meu barri també viu d'una part del poble, i de la carnisseria, i del forn de pa, 


d'un super qualsevol, etc. etc.: crec que tots vivim de tots, l'única diferència que hi ha és 
que un lampista, una carnisseria, un forn de pa, etc. si no t'agrada ten vas a un altra,en canvi 
Ajuntament només n'hi ha un i no pots canviar, però si aquest Ajuntament no t'agrada, és 
per la gent que hi treballa o és pel polític de torn2 


Sempre s'ha dit que el funcionari és una persona que no funciona, o aquell acudit que diu 
més o menys: el meu pare no treballa, doncs igual que el meu ja que treballa a l'Ajuntament, 
o alguna cosa així. Tenim mala fama i reconec que a vegades ens ho hem guanyat. 


Però a tot arreu hi ha de tot. Les persones tenim el nostre caràcter i difícilment podem 
canviar. No obstant això, a vegades s'hauria de matisar el perquè no s'ha atès bé a una 
persona, a vegades es pot entendre que no atenem bé a persones o que algú es pot ofendre 
perquè la contesta que li dones no es lo satisfactòria que voldria. 


Per entrar en un Ajuntament, has de fer les clàssiques oposicions, que no serveixen de res 
ni demostren que realment estòs ben preparat. No serveixen de res perquè una vegada 
estàs treballant els temes que has estudiat no et són d'utilitat, i tampoc demostra que 
estàs preparat per treballar en un Ajuntament, ja que he conegut casos que han passat 
unes oposicions amb una nota alta i no són aptes pel treball, o sigui el cas d'una persona 
"empollona" que se sap els temes a la perfecció, els diu com un lloro davant del jurat, i si la 
proba d'escriure a màquina ho té superat, segur que entre com a funcionari. 


Crec que aquesta fórmula de les oposicions no té cap sentit en aquest moment, haurien de 
desaparèixer i crear-ne una altre, com pot ser en cas de les contractacions laborals. Fer 
una selecció de les persones que s'han presentat, d'acord amb l'oferta de treball, i 
contractar-les per un temps mínim, per saber quina resposta té laboralment, si funciona se 
li renova el contracte fins a ser definitiu, i si no funciona doncs el procediment és clar, no 
se li renova. Un Ajuntament no pot ser menys que una empresa privada, els seu empleats 
han de ser els millors, els Ajuntaments han de tenir treballadors d'una gran 
professionalitat, no ha de voler ser menys. 


Endemés sóc dels que creuen que l'acomiadament lliure hauria d'existir com hi ha en altres 
paisos, crec que els treballadors donarien més de sí, i amb això vaig contra mi mateix. 


Tots volem que la nostra empresa o el nostra lloc de treball, funcioni el més bé possible, 
d'aquesta manera se'n traurà el màxim rendiment, per tant tots hem de posar el màxim 
dintre les nostres possibilitat professionals. 


El que no pot ser és el que passa actualment amb molts treballadors de l'administració, que 
com ja han fet les oposicions la seva cadira ja es segura, qui el traurà2, has d'haver fet 
alguna cosa molt greu com perquè l'Ajuntament inicií un expedient disciplinari, però tot i 
així no et trauran al carrer, les disposicions legals sobre personal t'emparen. 


No obstant això, els funcionaris tenim el problema dels polítics, no tots són iguals, també hi 
ha de tot. Els funcionaris estem a les ordres del Regidor que et pertoqui d'acord amb la 
matèria que portis, del Secretari general i de l'Alcaldia, i això a vegades depèn de l'oficina 
que portis, representa massa gent, masses a manar. 


El Regidor et mana a fer. una feina, que si en parles amb el Secretari, perquè és clar certes 
coses li has de dir al Secretari, per la questió de la legalitat o perquè la feina a fer es pot 
derivar a un possible conflicte jurídic, etc., ell et pot dir que no es pot fer, però és clar si 
ho diu el Regidor o Regidora, qui és el qui diu que no es pot fer2, ja Regidors que buscant- 
les-hi la volta ten pots sortir una mica airosament, ho entén i es pot canviar la forma de 
presentació o es queda sense efecte o possiblement és prepari un expedient tal com cal, 
però és clar també pot passar que una vegada que ho tens tot encaminat de la forma que 
sembla la més correcte, aleshores l'Alcalde pot armar una bronca del perquè s'ha fet allò 
sense ell saber-ho, o que no cal fer-ho perquè s'ha de plantejar d'una altra manera, o 
perquè li sembla que s'ha de madurar més bé. Ves a saber en que pot acabar una petita cosa 
que et demana un Regidor. A vegades és molt complicat, perquè amb tot això has de 
procurar que ningú s'enfadi i tothom ho entengui, i tu al mig com el dijous, i potser el dia 
que tens tot aquest enrenou, has d'aguantar a una senyora que et ve a dir que té un 
contenidor d'escombreries prop de casa seva que li fa molta nosa, i segurament que tindrà 
raó, però és clar si haig de seguir les directrius donades pels polítics i el Secretari, és 
donar-li una instància perquè l'ompli tot dient-li que ja se li contestarà en el seu moment. 
Nefast. 


El Masnou, agost de 1993. 


Francesc Fàbregas Cardona 


LES PERIPÈCIES D'UN POBRE FUNCIONARI, EN 
UN DIA DEL MES DE JULIOL DE 1994. 


Les coses a vegades van com van, un no les tria ni les planifica, però surten i no saps perquè 
surten, encara que van com van, però no saps ben ve perquè van, no busques però trobes, et passa 
encara que et preguntis com ha passat, quan ja ha passat, la vida a vegades et té preparada 
algunes coses que no deixen de ser còmiques. 


A l'Ajuntament del Masnou, hi ha una Regidora jove, deu tenir un 24 anys, alta, rossa, provocativa 
a vegades en el vestir, molt femenina i esgrimeix molt bé, quan li convé, la coqueteria innocent 
d'una dona feble que l'has de mimar o emparar, doncs dóna la sensació, i això ho sap fer molt bé, 
de que es posa a la teva disposició perquè la guiis, quan en realitat Sap anar per la vida. 


Aquesta Regidora, porta el temes d'Ensenyament, els Casals dels Avis i l'Educació Permanent 
d'Adults barrejada amb cursos ocupacionals, o sigui un garbuix que estem mirant d'organitzar per 
trobar els camins que facin més fàcil la seva entesa i a partir d'aquí, començar a girar la roda de 
l'activitat en benefici per a la gent adulta. 


Per aquesta activitat, un dia la Regidora em va dir que el millor seria anar a veure al Director 
General d'Ocupació de la Generalitat, ja que havíem fet la petició de 8 cursos ocupacionals i 
encara no sabíem res del cert, del que realment ens donarien per enguany, si tenim en compte que 
el mes d'agost ja es com si fos inhàbil, vol dir que el setembre hauríem de saber els cursos que 
ens donarien per poder-los impartir dintre l'últim trimestre de l'any, tot plegat molt just, però 
l'administració ja se sap, no corre, però tu a vegades has de volar. 


Bé, la idea em va semblar molt encertada, i vaig demanar hora, que em va ser donada per les 10 
del matí d'un dijous de mitjans de juliol de l'any 1994, un mes recordat per la seva calor, per la 
seva sequedat i desgraciadament pels focs en els boscos, sobretot els de la comarca del Bergadà, 
dels Cingles del Bertí, Sant Miquel del Fai i altres de la resta de Catalunya. 


Tres dies abans del dia 10, la Regidoria em diu que té una invitació, que l'hi ha donat l'Alcalde, per 
anar a una inauguració d'un Cotxe Mòbil de les Professions, destinat a ensenyament d'oficis, que 
es feia a l'Hotel Barcelona i que hi estarien presents dos Consellers de la Generalitat, 
concretament el d'Industria i el d'Ensenyament, per Tant es creia convenient que la Regidora 
d'Ensenyament i d'Educació Permanent d'Adults estigués en aquest esdeveniment, que 
precisament es feia el mateix dia a les 1 del migdia. 


Sense pensar-m'ho gens vaig dir en cara de sorprès, a la una2. Cal tenir en compte que en aquells 
moments fèiem l'horari d'estiu, o sigui de 8 del matí a les 2 del migdia, per tant es va pensar que 
ho deia per l'horari. Ella va reaccionar a l'instant i posant uns ullets femenins com les dones saben 


fer i amb una veu dolça i conciliadora, em va contestar que no patis que no hi havia cap problema, 
ja que després de la presentació donaven canapès, pastes, etc. que allò ja servia com a dinar. Jo 
vaig clarificar que no ho feia per l'horari, sinó que de les 10 que teníem hora amb el Director 
General fins a la 1 del migdia, em semblava molta estona, i ella que és molt ràpida en resoldre 
lapsus, em va contestar que ho tenia resolt, ja que trucaria la Directora del Centre de Recursos 
per l'Educació Permanent d'Adults, que era amiga seva, per tenir una reunió amb ella una vegada 
estiguéssim de la visita del Director General, i així va concloure la nostra xerrada d'aquell dia 
sense determinar com hi aniríem. 


A l'igual que altres anys, durant el mes de juliol jo ja tenia la família a Tona passant l'estiu, per 
aprofitar al màxim les vacances dels meus dos fills petits i com que la meva dona, per questió de 
les varius li anava més bé l'altura, quan arribava Sant Pere, ja els portava a aquest poble d'Osona, 
jo em quedava per la feina acompanyat de la meva filla gran, que, com tenia el "borinot", que dic 
jo, es volia quedar amb mi per estar més a prop d'ell, per la qual cosa no estava sol i era ella qui 
em preparava el dinà de dilluns a divendres, ja que el Cap de setmana el passava a Tona fins 
arribar a les vacances del mes d'agost que aleshores si que hi érem tots cinc. 


El mateix dia que anava a Barcelona amb la Regidora, la meva filla anava amb el seu "borinot", a 
passar el dia a Tona, per tant li vaig dir, que no em preparés res per dinar ja que vindria dinat i a 
punt d'anar a treballar a la tarda, i així ho va fer. 


Va arribar el dia senyalat del mes de juliol, un dia, a l'igual que els altres del mateix mes, molt 
calorós, doncs havíem arribat inclús als 40 graus, pel que vol dir que feia un sol de justícia, com 
vulgarment es diu. 


Normalment sempre vaig amb vestit complert o americana fent conjunt amb el pantalon, però 
quan es el mes de juliol i agost, per la calor, no em poso americana, però és clar aquell dia amb 
vaig posar un vestit fosc d'estiu, corbata, mitjons i sabata de vestir, ja que vaig creure que anar a 
veure un Director General, representant com representava a l'Ajuntament, havia d'anar adequat i 
fer quedar bé a la Institució que representava, encara que tenia molt clar que passaria una calor 
asfixiant, però en fi... creia havia de fer-ho. 


La Regidora, que com ja he dit, li agradava ser coqueta, per això li vaig preguntar com aniria, si es 
posaria minifaldilla, ja que té unes minifaldilles molt boniques, o potser el que tenia eren les 
cames molt boniques2, en aquests moments no recordo les minifaldilles, però les seves cames sí 
efectivament eren boniques, però em va comentar que ella aniria amb un pantalon llarg, ja que una 
vegada estant en una reunió amb el mateix Director General, li va mirar molt insistentment les 
seves cames i per tant se les volia tapar.ji Vaig quedar una mica estranyat, a vegades no saps 
molt bé si coneixes les dones, ja que si una dona es posa una minifaldilla i té unes cames molt 
maques, com ella, es lògic que els homes se les mirin i que ella ho faci expressament perquè se les 
mirin, doncs, no aquesta vegada no tocava, en fi... : 


A 2/4 de 10 del matí del dia assenyalat, encara no sabíem en que ens traslladaríem a Barcelona, si 
amb tren o amb el seu cotxe. Finalment i després de pressionar, va decidir que aniríem amb el seu 
cotxe, i com es lògic, per l'hora que era, vam arribar tard. 


La seva proposta va ser la seguent: Aniríem amb cotxe per anar a veure el Director General, el 
deixaríem en un pàrquing, per anar veure a la segiient visita, que era la Directora del Centre de 
Recursos, agafaríem un taxi, doncs, segons ella estava a l'edifici de Palau de Mar, situat sota la 
Plaça Palau, després tornaríem a agafar un taxi fins a l'Hotel Barcelona, i que com està a prop d'on 
estava el Director General, a peu podríem anar fins al pàrquing per agafar el cotxe. Perfecte. 


La nit anterior no vaig dormir gaire, doncs, tenia assaig de teatre, i vaig anar dormir molt tard, 
per tant es pot dir no que m'havia despertat del tot, i m'hagués anat molt bé un cafè, això que no 
en prenc gaire, però aquell dia crec m'era necessari, però en fi no havíem tingut temps. Entrem a 
l'edifici de la Generalitat, fins arribar a la planta corresponent, preguntem pel Director General, 
ens fan passar a la sala d'espera, i, oh, glòria, hi havia aire condicionat, que bé, s'agrdia, em vaig 
retornar durant la breu estona d'espera. 


Al moment es va obrir la porta, va aparèixer el Director General, persona jove, encara que amb un 
cert indici de calvície, alt, amb ulleres: amb ell estava el Cap de Serveis d'Ocupació, tot dos 
anaven amb vestits i corbata, per tant vaig quedar correcte. Vam fer les presentacions de rigor, 
ens va fer passar al seu despatx i ens va preguntar si volíem prendre un cafè, la qual cosa ens va 
deixar astorats, com podia saber el meu desig2, vaig dir que si, la Regidora va demanar una cafè 
en llet i el Director General també volia un cafè. La seva secretària va prendre nota i al moment 
ens ho va portar. De veritat que aquell despatx tenia un estil semblant als americans. 


Ens vam assentar i després d'un intercanvi de paraules per parlar del temps, de la calor que feia i 
d'altres coses sense importància, però que normalment es parlen a l'inicià aquestes entrevistes, 
d'aquesta manera cada un estudia l'altre, uns per saber com ha d'enfocar l'assumpte a parlar per 
treurens el màxim de profit i els altres per defensar-se o almenys frenar aquest màxim per 
donar el mínim possible, i després de vàries intervencions quedar en el lloc raonable i possible per 
ambdues parts. 


La reunió va anar correcte, la Regidora va estar molt bé, i vam treure la meitat del que havíem 
demanat, més es feia difícil, possiblement si la Regidora hagués portat minifaldilla..., però, no, no 
crec que..., la cosa ja estava bastant decidida. 


Al sortir de l'edifici va venir un cop sec d'aire calent, que em va deixà atontat, devíem estar a 38 
grau aproximadament, queia un sol de justícia. Vam agafar un taxi, i hoi gloriai, portava aire 
condicionat, a l'obrir la porta ho vaig notar de seguida, que bé. Vaig dir al taxista que ens portes 
a Palau de Mar, i vam seguir comentant amb la Regidora la reunió mantinguda feia uns moments. 


Dintre el taxí s'estava de meravella, i més quan veies a la gent suant pel carrer, ventant-se, etc, 
feia un dia infernal, però haig de dir una altra, diguem-ne... característica de la Regidora que no 


havia comentat, tenia la neura de l'aprimament, o sigui que la noia havia perdut bastants quilos, i 
segons ella encara n'havia de perdre més. La seva figura actual la puc descriure fàcilment: de 
cintura avall estava molt prima, se li marcaven els ossos dels malucs, però el que es de cintura 
fins el coll, no hi havia res, però es que res de res, només que la carcanada de l'esquena, de l'escot 
de la brusa ensenyava els sostenidors, però en fi no se perquè els portava si no hi havia res, però 
es que res de res, inclús quan caminava anava una mica geperuda. I finalment la cara, doncs, aquí 
si que era diferent, la tenia pleneta i això, fes el que fes, no s'aprimava. 


Bé, doncs com deia, anàvem dintre el taxi, jo encantat de la vida per l'aire condicionat, quan a mig 
camí ella li diu al taxista si podia apagar-lo ja que tenia fred. La cara que va posar el taxista no la 
vaig poder veure, però pel to que va fer quan va repetir les mateixes paraules de la Regidora en 
to de pregunta, me la vaig imaginar. Jo també li vaig fer la mateixa pregunta i la contesta va ser 
que si, posant una cara entra pena i coqueta, encongida al costat de la porta amb els seus braços 
cargolats de bona nena, com si volgués ser emparada, bé resignació, haurem d'aguantar. Per 
descomptat que no feia fred era ella que tenia poca virtut, segur que no havia menjat res aquell 
matí o tot lo més havia pres el cafè en llet que ens va obsequiar el Director General. 


Vam arribar a Palau de Mar i la primera cosa que em diu així que estem a terra i el taxi ja se 
n'havia anat, es que li sembla que la Directora del Centre de Recursos que anàvem a veure, ho 
estava a Palau de Mar, per la cara que vaig posar, em va dir que no em preocupes que estava molt 
a la vora i que de seguida i seriem. Vam entrar a Palau de Mar a preguntar l'adreça exacta i ens la 
van donar. 


A la vora2..., vam anar caminant, vam travessar tot el Moll de Fusta, vam arribar a la Porta de la 
Pau, vam pujar Rambla a munt, amb un sol i una calor inaguantable, 38 graus i jo amb americana i 
corbata, fèiem una fila..., caminant entre turistes, ells ben destapats i nosaltres, almenys jo, ben 
tapat. Finalment caminant a munt vam trobar el carrer indicat, vaig respirar pensant que ja 
havíem arribat, però ca... el carrer començava lògicament amb el número 1 i havíem d'anar al 49. 
El dia era insuportable, i una calor... i molta gent, que encara angoixava més. Per fi vam arribar al 
Centre de Recursos, la Directora ja ens estava esperant, ens vam saludar, ens va fer entrar al 
despatx i... horror no tenia aire condicionat, potser per la cara que vaig posar ella mateixa va dir 
que no entenia, pel qual vaig respondre que amb el seu permís jo em trauria l'americana , 
contestant-me que no més faltaria, així ho vaig fer i la vaig deixar sobre una cadira. Al assentar- 
me vaig donar-me compte que hi havia algunes parts de la camisa que estaven molles de suor, no 
era d'estranyar, sort que no soc de les persones que la seva suor li fa pudor, vaig mirar de posar- 
me d'alguna manera que entre el cos i els braços tapés el que pogués. La reunió va anar molt bé i 
al cap d'una hora ja havíem acabat i ja estàvem al peu del carrer amb americana i amb un sol... 


Vam agafar un altre taxi, aquesta vegada per anar al Bus de les Professions a l'Hotel Barcelona. 
Així li vam dir al taxista i ens hi va portar. Com que aquest taxi no tenia aire condicionat vaig 
obrir una mica la finestra perquè passes aire, però era un aire calent, per tant vaig començar a 
suar novament, era inevitable angoixant. Al cap d'una bona estona, o almenys em va sembla molta 
estona, vam arribar al referit Hotel que està situat sobre l'estació de Sants, per tant el taxi es 


va enfilar per una rampa i ens va deixar davant mateix de la porta de l'Hotel. En aquests moments 
em vaig considerar una persona important. 


Efectivament, ben vestits com anàvem, el taxi que et porta davant de la porta, que obres la 
porta, que entres, que hi ha unes safates que et saluden amb un somriure a la boca, que veus una 
entrada amb un gust exquisit, que hi ha aire condicionat... total que estàs preparat en un lloc ideal 
per escoltar el que sigui i per relacionar-te amb la gent encara que no la coneixes molt bé, en 
aquests moments el meu "ego" va pujar més que el termòmetre, crec devia arribar als 5O graus, 
estava en un nuvol, que bé. 


De sobte una veu em cridar, era la Regidora, vaig baixar, una de les safates estava indicant a la 
Regidora per on havíem de anar, i no se de que parlava que havíem de baixar unes escales, etc., 
total que vam seguir uns senyors que estaven davant nostre, i parlant i baixant escales, total que 
ens vam trobar al carrer altre vegada, millor dit a la explanada de la parada de darrera de 
l'estació de Sants, el meu "ego" va durà molt poc i el núvol va desaparèixer sobtadament, per tant 
la caiguda va ser defenestrant. Vam arribar al recinte reservat, ens vam preguntar els noms i vam 
entrar tot caminant fins al final on hi havia el Bus per entrar, almenys segur que hi hauria aire 
condicionat, però vam rebre la contesta de que fins que no vingués el Conseller no es podia 
entrar, per tant mitja volta i vam anar a sota uns tendals on hi havia gent esperant. Cal dir que 
tots els homes anaven amb americana i corbata, per tant ben vestits. Sota aquest tendals i a la 
part final hi havia uns prestatges molt ben condicionats, on es veien quantitat de canapès 
preparats per a servir una vegada finalitzada la presentació. 


En aquells moments donaven refrescos i li vaig dir a la Regidora si en volia algun i em va dir que si, 
tot caminant on hi havia unes taules improvisades per aquest acte. Jo em vaig quedar a la vora de 
l'entrada per veure si venia el Conseller. Em vaig girar per si veia la Regidora, no fos cas que se'm 
caigués desmaiada o la perdés, vaig veure que portava un got a la ma i que estava parlant a una 
senyora, al cap d'un moment vaig veure que s'havien acostat i vaig pensar que me la volia 
presentar. 


Efectivament, al moment sento el meu nom amb un to d'auxili, d'admiració, de desencant, de 
fracàs, de protecció, d'emparament, etc. em vaig girar i em va presenta, amb un to una mica 
nerviós, la senyora com una amiga seva i Alcaldessa d'un poble de Lleida, i al moment em diu molt 
esverada però sense perdre la seva feminitat, que aquesta senyora li ha dit que la trobava molt 
bé que fins i tot la trobava una mica més grassa, i seguidament em pregunta a mi si era veritat, 
tot posant una careta d'innocent com buscant la protecció necessària pel que no era evident 
segons ella. Aquella senyora tenia raó, doncs jo també creia que s'havia engreixat una mica, doncs 
el mes de juny era com una esquelet caminant, encorbada i feta un fàstic, ara al menys anava una 
mica més dreta. 


No puc entendre perquè les dones volen estar primes o més aviat xopades, ho entenen que als 
homes ens agrada la "xixa", i allà on hi hagi una bona figura amb un bon culet, una bona cama, com 
ella tenia, i un bon pit, si... així de clar, el demés són romanços, no vull dir dones com les que va 


pintar Rembrandt, ja m'enteneu. Quan vaig pel carrer, la primera cosa que em fixo en les dones 
que van al meu davant, es amb el cul i si pot ser que sigui una mica bellugadís, o sigui que tingui el 
seu encant. Aquest apartat crec es mereix un capítol apart, molt ampliat i documentat, per tal de 
que les dones s'assabentin dels gustos dels homes. 


Aleshores, que li havia de contestar2, amb la calor que feia que et deixava atontat i sentir aquella 
conversa, vaig dir, que no..., que estava molt bé, que no s'havia engreixat, la cara li va canviar, ja 
que és el que volia sentir. En aquell moment vaig anunciar-les-hi que havia arribat un Conseller, 
doncs, era cert, estava baixant de cotxe molt somrient, gent que el va anar a saludar, 
parafernàlia, ja se sap, s'ha de seguir un protocol, la Regidora es va avançar per veure'l mentre 
l'Alcaldessa em feia signes de que el que tenia la nostra Regidoria eren manies ja que estava molt 
prima, li vaig contestar també amb signes que realment tenia raó, però que... 


Només s'esperava un Conseller, l'altre va excusar la seva assistència, per tant aquest va tallar 
una cinta aguantada per dues safates, aplaudiments i entrada en el recinte del Bus, cues per 
entrar, unes escales per pujar, la Regidora va passar primer i darrera seu l'Alcaldessa i jo. 
Mentre pujàvem les escales l'Alcaldessa em va senyalà el cul de la Regidora, amb el bon sentit..., 
indicant-me que estava bé que eren manies seves això de l'engreixament, però es clar que m'havia 
de dir a mi, una persona que estava segur era un entès en culs femenins, ja el tenia classificat no 
calia que em digues res, però que sabia l'Alcaldessa d'un poble de Lleida de les meves 
preferències corporals de les dones, lògicament li vaig dir que tenia raó, no calia entrar en 
matèria en aquells moments que entraven a un Bus de les Professions, crec no era escaient ni el 
moment més oportú, el que jo volia era entrar i crec que els demés igual, per l'aire condicionat i 
per saber que ens explicarien. 


Ens vam quedar al costat de la porta, estàvem frescos. Van començar els discursos, el President 
dels organitzadors del Bus i el Conseller, la veritat i no voldria ser descortès, però van ser una 
mica pesats, tenia ganes de que acabessin, a fora anaven preparant els canapès per les taules, les 
begudes, i el Conseller que semblava que acabava però tornava arrancar. Aquesta presentació no 
era pels Ajuntaments sinó per les Empreses, m'explicaré, era un bus enorme que anava per les 
empreses que ho solllicitessin i que servia per reciclar als treballadors de la referida empresa, 
d'aquesta manera s'evitaven el trasllat dels seus empleat a escoles especialitzades fora de la seva 
demarcació. La idea era bona, però no per un A juntament. Altre vegada semblava que el Conseller 
acabava però no, tornava arrencar. Eren 2/4 de 2 i a fora preparant els canapès i les begudes i el 
Conseller que no acaba. Ara sembla que si, efectivament aplaudiments i a continuació fan una 
demostració del que es pot trobar en aquest Bus. 


De sobte i sense cap tipus d'explicació, la Regidora d'una forma autoritària i contundent, la 
desconec, em diu que ens n'hem d'anar que això no es per nosaltres, obre la porta i sortim, ella al 
davant i jo el darrera, dient-li, però escoltem... que..., contesta: no rés a més això, dirigint-se als 
pobrets canapès, no ens assentaria bé, devia parlar per ella és clar, i com un coet, surt del 
recinte, jo el darrera sense poder-la atrapar, surt pel lloc equivocat, total que em de donar la 
volta caminant, el sol torna a està present es incansable, i em diu que em centri ja que em d'estar 


molt a prop del pàrquing on ella ha deixat el cotxe. La veritat es que a mi se'm fa molt difícil de 
concentrar-me, per la calor i pel que em deixat al darrera, finalment li dic que de l'estació de 
Sants a l'Escola Industrial hi ha un bon tros, per tant que agafàvem un taxi. Així ho vam fer, vam 
arribar a l'aparcament, vam agafar el cotxe i sobre 2/4 de 3 de la tarda em vaig trobar a 
l'Ajuntament sense haver dinat i no tenir res preparat a casa, ja que vaig dir a la meva filla que 
no en preparés res perquè vindria dinat de Barcelona. Que us assembla el panorama. Conclusió 
vaig anar a dinar a un restaurant que hi ha a prop i amb aire condicionat. 


De ben segur que un altre dia si hem d'anar a Barcelona, jo mateix planificaré d'itinerari, no 
deixaré que mell planifiqui la Regidora de no se quantes coses. 
El Masnou, 5 d'agost de 1994. 


Francesc Fàbregas Cardona 


NOMS DE CARRERS NOUS ANY 1969/70. - 


Quan es llegeixi el que explico en aquest escrit, el que s'ha de fer primer saber com era 
el Masnou a l'any 1969. Era temps d'una forta dictadura, els ajuntaments eren un zero a 
l'esquerra, no tenien cap tipus de potestat, eren ajuntaments molt pobres que a penes 
podien pagar els treballadors que tenien. No podien pensar en fer ni grans ni petites 
inversions. Tot això estava assumit. Ho vaig poder comprovar en primera persona a 
l'haver entrat a treballar a l'any 1967 a l'Ajuntament del Masnou i recordo molt bé que 
tot el que es volia fer havia de passar, indiscutiblement, pel Govern Civil de Barcelona, ja 
desaparegut a l'entrar la democràcia en aquell període, doncs s'havia de fer tot sota la 
seva tutela. 


Per tant, com en altres coses, la nomenclatura existent dels carrers del Masnou era un 
desastre. No sé quan s'havia fet l'última reestructura, però la veritat és que estava del 
tot desfasat sense cap tipus de control. Si s'obrien carrers ho es construien cases, era 
el mateix constructor que a la seva manera posava els números de les noves finques, ho 
feia al seu gust i com creia era el millor. Per part de l'Ajuntament no hi havia cap tipus 
d'inspecció d'aquest tema, ningú es va posar a ordenar degudament la nomenclatura dels 
carrers. També és cert que en aquella època no es construia a penes, no hi havia la febre 
de la construcció que hi va haver molts anys després i també és cert que ningú volia 
posar-se a fer una reestructura de la nomenclatura dels carrers i de la seva numeració. 
Tothom estava acostumat tal com estava. Es coneixien més pels noms de les famílies on 
vivien que pel carrer i la numeració que tenien. 


Els anys acabats amb O i amb 5, o almenys això és el que es feia en aquell moment, es 
realitzava l'empadronament general de persones a tot Espanya. Tothom quedava 
desempadronat i s'havia de fer de nou. 


Els acabats en O a part de l'empadronament de les persones, també es feia 
l'empadronament de tots els edificis que hi havia a cada població. Si l'empadronament de 
les persones es demanava el nom complert, l'adreça, el DNI, estudis cursats, en que 
treballaves i alguna cosa més, pels edificis s'havia de recollir informació de cada 
habitatge, de si estava habitat, de quins espais disposava, si tenia els serveis de llum, 
gas, aigua corrent i també si tenia calefacció i altres serveis. Suposo que d'aquí es 
podrien treure molta informació de tot tipus, a nivell local i a nivell nacional. També es 
recollia informació de tots els locals existents, ja fossin comercials, garatges, 
industrials, etc. En fi, crec era una informació molt interessant ja que el resultat 
provenia d'un treball de camp i per tant podríem dir fidedigne en un 9894 
aproximadament. 


Doncs bé, per portar a terme aquest treball, l'Estat va publicar l'Ordre de 23 de 
desembre de 1968, d'instruccions als ajuntament sobre els treballs preliminars per la 
formació dels Censos Generals de la Nació, que es disposaven en el Decret 2106/1968, 
de 16 d'agost. En l'article 12 deixava molt clar que els ajuntaments haurien de revisar la 
nomenclatura dels seus carrers i la col-locació dels rètols corresponents, per tal de 
identificar molt clarament el nom de cada un dels carrers de la població en llocs ben 

visibles. En l'article 14 d'aquesta Ordre, parlava de la numeració dels edificis desplegant 
tota una normativa general per poder portar a terme la numeració de cada un dels 
edificis de cada carrer. 


D'acord amb aquestes disposicions, es va enviar una carta a tots els ajuntaments 
d'Espanya, fent-les-hi avinent dels dos empadronaments que s'haurien de fer l'any 1970, 
i que per portar a terme aquest treball, era del tot imprescindible que totes les finques 
estiguessin ben senyalitzades amb un nom de carrer i amb el número que li pertoqués del 
carrer, ja que d'aquesta manera seria fàcil i entenedora la feina que es pretenia fer, la 
qual cosa s'havien d'identificar correctament les finques de tota la població perquè el 
treball de camp que s'hauria de fer fos efectiu com és pretenia. 


Amb aquesta carta l'ajuntament va evidenciar i per tant va acceptar, les deficiències que 
tenia el poble del Masnou pel que fa a la nomenclatura dels seus carrers i també la seva 
numeració. Crec que fins aquell moment cap consistori s'havia posat a resoldre aquest 
problema. És cert que s'havien posat alguns noms a carrers nous, però no resolien el 
problema existent. Per exemple la carretera tenia quinze noms diferents, carrers com 
Sant Josep i la Colomina, entre altres, donaven nom a diferents carrers, sense una 
numeració concreta, seguida i entenedora. Per tant l'Ajuntament havia d'afrontar aquell 
problema i resoldre'l aquell mateix any. 


No sé si li havien proposat a algú més, però com que era l'últim que havia entrat a 
treballar, doncs ja se sap, és el que li toca la feina que ningú vol fer. El Secretari va dir 
que havia de fer-me càrrec d'aquest treball per posar ordre a la nomenclatura del 
Masnou. Com que ja sabien que mai tenia un no per cap feina, sempre deia que sí a tot el 
que em donaven, doncs em van adjudicar aquell treball, el qual vaig acceptar molt 
gustosament, era un repte i a mi els reptes sempre m'han agradat. Per tant vaig 
començar de seguida a estudiar el tema sabent que posteriorment havia de presentar 
una proposta per resoldre tota aquell desgavell de nomenclatura que tenia el Masnou, 
Tant en noms de carrers com de numeració. S'havia de deixar en les degudes condicions, 
perquè cada finca tingués clarament la seva adreça i el seu número de carrer, en 
definitiva que les finques estiguessin ben identificades. 


Ràpidament el meu cervell ja estava organitzant com ho hauria de fer, ja estava donant 
voltes de com hauria de planejar la meva feina. 


El primer que vaig fer va ser demanar un plànol del Masnou al departament d'obres per 
veure els carrers que hi havia en aquell moment i els seus noms. Em servia com a partida 
inicial, però no podia refiar-me del tot perquè s'havien produit canvis que no figuraven en 
aquell plànol, però bé per alguna cosa havia de començar. Amb això em vaig donar compte 
de que havia d'anar carrer per carrer per veure exactament quantes cases i terrenys hi 
havia i els números de finca que tenien, vaig entendre que era l'única manera de saber 
com estaven exactament cada un dels carrers i a partir d'aquí podria treballar-hi millor. 


No hi havia res escrit sobre això ho almenys jo no ho coneixia. Sí és cert que una vegada 
el secretari em va deixar un llibre que podia ser interessant com explicació de posar 
noms de carrers i numeracions. El vaig començar a llegir i el vaig deixar, no m'ha 

aportava res, tot era teòric i a sobre explicat d'una manera de l'Espanya profunda que no 
tenia res a veure amb la nostra Vila, a part que era molt enrevessat, deia moltes coses 
però no concretava res del problema que hi havia en el Masnou sobre aquest tema, per 
tant el vaig deixar i em vaig posar a treballar a la meva manera, buscant la lògica de les 
coses i del que físicament hi havia en el Masnou. Només em vaig treure una cosa que em 
va clarificar un dubte que tenia. Al començar aquesta feina em vaig preguntar perquè la 
numeració dels carrers de la zona d'Ocata anaven d'esquerra a dreta i els de la zona del 
Masnou anaven de dreta a esquerra. En aquell llibre vaig trobar el perquè, l'Ajuntament 
és el centre de la població i a partir d'aquest edifici ha de començar sempre la 
numeració dels carrers. Ara ho tenia clar. 


Vaig començar pel carrer Pere Grau per ser relativament fàcil d'organitzar. La seva 
numeració era bastant correcte sobre tot pel que fa als parells, els senars ja era 
diferent, s'havia de composar de nou. Era el meu primer carrer a estudiar i ho vaig fer 
molt acuradament. Hi vaig dedicar molt de temps, havia de sospesar el que estava fent i 
que fos el més correcte. El vaig recórrer vàries vegades i a l'Ajuntament vaig passar en 
net els plànols que havia fet en el mateix carrer i vaig procurar que en un sol full i 
tingués cabuda el màxim de cases possibles per posar els números que hi havien i els que 
hi havien de figurar. Una vegada passada la plaça d'Alsina Sensat, canviava el nom pel 
carrer del Dr. Botey. No em va sembla correcte, creia que havia de ser el mateix nom 
fins arribar al que és avui el carrer Mare de Déu de Núria. Per tant em vaig guardar 
aquest carrer per posar-lo en un altre lloc. Vaig preguntar el perquè d'aquest nom i 
sembla va ser un metge que va tenir certa importància en el Masnou, però no calia que el 
seu nom fos en aquest tros de carrer, podia estar en un altre lloc. 


Vaig posar la numeració correctament de com hauria de ser, o almenys com creia jo. Una 
vegada vaig tenir l'esborrany fet vaig tornar al carrer per veure si ho tenia correcte, si 
ho havia fet bé. No recordo en aquests moments si vaig haver de rectificar alguna cosa, 
segurament que sí, perquè sóc un perepunyetes, sempre veig alguna cosa que es pot 
millorar, em conec perfectament bé. El cas és que vaig deixar d'una forma correcte el 
carrer i vaig anar per un altre. Segurament, perquè no ho recordo molt bé, deuria agafar 
el carrer Sant Felip i els segijents carrers paral:leis al carrer de Pere Grau. Eren 
carrers que coneixia perfectament bé, sóc nascut al barri d'Ocata i aquests carrers els 
havia trepitjat moltes vegades, fins i tot coneixia moltes de les famílies que hi vivien. 
Cal pensar que quan vaig néixer els meus pares tenien una vaqueria i des de petit 
repartia llet per les cases i això em va donar una amplitud de coneixement dels carrers i 
de les persones que hi vivien. 


El carrer de Sant Felip sí que s'havia de reestructurar de nou. Abans aquest carrer no 
començava pel de Tomàs Vives, el carrer començava a la cantonada del Dr. Agell, on viuen 
les germanes Gibernau que tenien el número 1, per tant la numeració havia de canviar 
tota i començar-la a partir del carrer Tomàs Vives. Quan es van construir les casetes 
que miren de cara al mar i els blocs de pisos, on hi havia hagut una bolera que va tenir 
molt d'èxit, es van numerar posant lletres. Bé, per començar vaig fer el mateix sistema, 
vaig anar al carrer i vaig fer plànols en brut apuntant la numeració de cada finca per 
trams de carrer. Aquí va sorgir un problema que no vaig tenir en el carrer de Pere Grau 
ja que aquest carrer tant per una banda com per l'altra són entrades principals, però en 

el carrer de Sant Felip els senars són entrades principals però el pars quasi tots són els 
darreres de les cases del carrer Pere Grau, per tant vaig haver d'estudiar que havia de 
fer en aquest cas. 


Pel que fa als darreres de les cases del carrer Pere Grau que donaven al carrer de Sant 
Felip, vaig arribar a la conclusió de que també s'havien d'enumerar correctament, encara 
que hi hagués una paret s'havia de donar un número, per si algun dia hi volguessin fer una 
entrada, havia d'estar previst, no es podia deixar sense numeració. Per tant havia d'estar 
molt alerta amb les parets que no hi havia cap porta. Després una vegada vaig tenir el 
plànol correcte, vaig comprovar-ho amb les entrades principals dels senars del carrer 
Pere Grau, no fos cas que m'hagués deixat alguna finca. Aquest carrer va ser més 
laboriós, però em va donar una altra visió que em va servir en altres carrers, com va ser 
el carrer de Mestres Villà , l'actual Jaume I, i el carrer de Fontanills. 


Anava molt en compte, tenia molt clara la meva responsabilitat en aquest treball, posar 
nom a carrers nous, canviar noms de carrer en un altre lloc, havia de fer una feina molt 
ben feta, no podien haver-hi rectificacions una vegada estigués tot fet, havia d'estar 
molt atent amb la meva feina, però estava molt segur del que feia i a part era tot un 
repte que m'il-lusionava i que hi posava els cinc sentits per fer un treball ben fet que em 
podés sentir orgullós i satisfet d'haver-lo fet, i el que és més important, deixar la 
nomenclatura del Masnou en perfectes condicions. Hi ha treballs en un ajuntament que 
són molt administratius, molt de portes endins, però aquesta feina no era així, era al 
revés, seria completament de portes en fora, que tocaria quasi a tota la població i que 
seria molt criticable si no es feia bé, però el que era molt clar era la necessitat de 
regularitzar correctament aquest tema de la nomenclatura i el número de les finques. 


Una vegada vaig tenir controlat en esborrany els carrers de Pere Grau i els seguents, 
vaig continuar pels carrers de la part d'Ocata que eren els que coneixia millor. Abans dir 
que al començament del carrer Fontanills i figurava el carrer de Puerto Rico que el vaig 
canviar de lloc per tal de que tot fos el carrer de Fontanills. El carrer de Santa Rosa sí 
que el vaig mantenir perquè era un nom molt popular i enraigat en aquest carrer i vaig 
preferir no tocar-lo. A vegades s'han de mantenir les tradicions i les fórmules 
establertes per les mateixes persones del veinat, i això és el que vaig fer. 


La cantonada, com dèiem els que vivíem al final de l'actual carrer de Jaume I,i el 
conegut Torrent d'Ase, dos carrers paral'lels que anaven de mar a muntanya, hi havia 
entrades principals d'edificis i no tenien nom de carrer i numeració, per tant em va 
semblar oportú posar els noms de Mare de Déu de Montserrat i Mare de Déu de Núria, 
per ser aquestes dues Mares de Déu molt catalanes i no figurar en la nomenclatura 
d'aquell moment en el Masnou. 


A Ocata els carrers que anaven fins Joan Maragall estaven bastant ben ordenats com a 
nom però no amb la numeració, a excepció del carrer la Colomina, que era el nom antic del 
barri, que estava en quatre o cinc carrers, s'havia d'estructurar convenientment. Vaig 
allargar el nom de Santiago Rusifol, també el de Capità Maristany Noms i el carrer de 
Capità Mirambell. El nom del carrer la Colomina el vaig deixar en un tram de carrer que 
no tenia cap més nom que aquest i que està al darrera de la plaça de Vila de Madrid. 

També hi vaig posar el nom del Dr. Botey que havia tret per allargar el carrer de Pere 
Grau, per posar-lo en un carrer de baixada i que no tenia nom, d'aquesta manera aquest 
nom es conservava. Certament mai vaig anul:lar cap nom, si l'havia de treure d'on estava 
el posava en un altre lloc, creia que no era ningú per anul-lar un nom que havia tingut el 
seu significat en el moment que el van posar. 


Em quedava posar noms a partir de Joan Maragall, s'havien fet carrers nous però no 
s'havien posat noms. Se'm va ocórrer que donat la nostra història marinera i els vincles 
familiars que hi havia amb els pdisos sud-americans, que seria bo que tots aquests 
carrers tinguessin noms d'aquests paisos. Vaig aprofitar per transportar el carrer de 
Puerto Rico i posar-ne de nous, com els de Veneçuela, Mèxic, Brasil, Xile, República 
Argentina, etc. D'alguna manera quan algú busques el nom d'algun carrer sud-americà 
sabria que estaria en aquesta zona. 


En tots aquests carrers vaig fer el mateix, esborrany de plànols en el mateix carrer de 
tal com estaven i després a l'Ajuntament els passava en net i començava a configurar els 
noms dels carrers i la numeració de cada finca, estigués edificada o no. Després vaig 
anar a visitar la urbanització de Santa Madrona, també era un caos, només hi havia un 
carrer amb aquest nom amb una numeració molt mal establerta que anava per diferents 
carrers. Vaig creure que podria posar-se noms de ciutats catalanes. Si a la carretera i 
havia el carrer de Barcelona, que no tocaria, si que podia posar els noms de Lleida, 
Tarragona i Girona i encara en carrers més petits adjacents a aquests, vaig poder posar 
una població de Lleida i Tarragona. Per tant a part del carrer de Santa Madrona, vaig 
posar sis noms de carrers, perquè hi havien cinc carrers nous que no tenien nom. D'alguna 
manera Tenia la zona d'Ocata embastada d'una forma definitiva. Cada vegada tenia més 
seguretat del que estava fent, havia agafat el ritme per posar els noms dels carrers i la 
numeració, ja m'era més fàcil, ja estava llançat i gaudia perfectament bé del que estava 
fent. 


Havia d'afrontar la nomenclatura del camí ral. De quinze noms que hi havia el vaig deixar 
en cinc, els imprescindibles. Cal pensar que a la zona d'Ocata hi havia uns trams que les 
cases del darrera tenien al seu davant un jardí que donava a la carretera, però que amb 
els anys aquests jardins es van edificar i el que es va fer va ser posar el mateix nom que 
tenia el carrer de darrera, o sigui el carrer d'Adra, per exemple, estava el carrer de 
darrera que en el seu moment va ser l'entrada principal i les cases que es van fer al 
davant, on hi havia el jardí que donava al camí ral, també es deia carrer d'Adra. Per tant 
s'havia de mantenir el nom del carrer al darrera però el de davant, que donava a la 
carretera havia de tenir una altre nom. El mateix va passar amb el carrer de Sant Jeroni 
i Sant Antoni i altres carrers. S'havia de unificar i clarificar, no podia ser que dos 
carrers parallels tinguessin el mateix nom, per tant el carrer Generalíssim que 
començava a l'Ajuntament, el vaig allargar fins el carrer Joan Maragall i vaig mantenir 
l'Àngel Guimerà. En el Casino començava el carrer de Barcelona fins arribar al carrer de 
Gral. Solchaga, avui Josep Llimona, i que aquet carrer seguia per la carretera durant un 
bon tros, això no tenia sentit. El nom d'aquest carrer va quedar igual al que és avui el 
carrer Josep Llimona, i el carrer Barcelona vaig fer que continués per la carretera fins 
arribar a M. C. Verdaguer. A partir d'aquí els dos carrers M.C. Verdaguer i Camil Fabra, 
van quedar exactament igual que estaven. 

Al costat de l'Ajuntament que hi ha un carreró sense sortida que dóna a l'esplai de Can 
Malet, també tenia el nom de Generalíssim i no podia ser, havia de tenir un altre nom i 
que estigués vinculat amb l'Ajuntament del Masnou i amb el propi poble. El tema era 
difícil no sabia que hi podia anar millor, per tant, de moment, ho vaig deixar, ja trobaria 
el nom adequat. A vegades no cal obsessionar-se i menys quan no hi ha pressa, però el 
que no podia ser era que el carrer "Generalísimo" entrés en aquest carreró per tornar a 
sortir, havia de ser un altre nom, un nom propi per aquest carreró. No vaig tardar gaire 
en trobar el nom que hi hauria d'anar. Vaig pensar que quedaria adequat posar el nom del 
primer Alcalde de la nostra Vila, per tant vaig mirar el primer llibre d'actes de 
l'Ajuntament del Masnou i buscar el nom del primer Alcalde i el vaig trobar a la primera 
acta de constitució que es va fer com a poble a l'any 1825, i el nom era Manel Rossell, 
perfecte, havia trobat el nom adequat a aquest carreró de l'Ajuntament, a part que es 
feia homenatge a la primera persona que va tenir el càrrec més important que pot tenir 
un masnoví en el seu poble. A partir d'ara els vilatans sabrien qui va ser el seu primer 
Alcalde. 


Una vegada vaig tenir la part d'Ocata acabada, vaig continuar de la carretera de Teià, 
cap al costat del Masnou. Vaig continuar amb el mateix ritme, mirar que tots els carrers 
tinguessin el seu nom i amb la numeració correcte en cada habitatge. No era fàcil però 
com he dit abans usant la lògica me'n sortia prou bé. 


Potser els llocs més complicats van ser el barri de Califòrnia de la carretera de Teià, 
solament hi havia dos noms de carrer que servien per a tota la urbanització, hi vaig 
proposar noms de capitals de província d'Espanya, i que van ser Santander, Ciutat Real, 
etc. Un altre lloc complex va ser el carrer de Sant Josep, que estava en uns sis carrers, 
per tant vaig haver de posar noms nous, en aquesta cas com estava prop de l'església vaig 
proposar noms de sants per fer un conjunt, com van ser Santa Anna, Sant Pau, Santa 
Teresa de Jesús, etc. Si no recordo malament els altres carrers va ser bastant fàcils, 
els noms dels carrers estaven correctes però la numeració no, aquí és on vaig tenir més 
feina doncs en certs llocs i havien torres, per ser zones residencials, havia de mirar molt 
bé per si hagués possibilitat de que una parcel-la fos dividida en dos. Hem de pensar que 
en aquells moments no s'havia aprovat la Llei del Sòl i per tant l'Ajuntament del Masnou 
no disposava del Pla General, pel que urbanísticament tot era possible. Però en fi, vaig 
continuar fent plànols en brut sobre el terreny i després ho passava en net al despatx. 
Com que el paper més gran era d'un foli, els havia d'enganxar depenent de l'allargada del 
carrer. Estava desbordat de paper dibuixat de carrers, però era igual, jo ja m'entenia, 
tirava endavant molt content del que feia. En aquell moment no em donava compte de la 
importància d'aquesta feina, ni tampoc crec que l'Ajuntament estava al corrent de 
l'embolic que estava preparant en el futur plànol del Masnou. 


No va ser fàcil, vaig haver de fer molts esborranys de plànols, moltes rectificacions i 
després passar-los en net, comprovar perfectament que no em deixes cap casa, que la 
numeració que posava en l'esborrany era correcte, hi vaig posar molta cura, el que feia a 
la carretera seria el mirall d'aquesta feina, era el lloc on havia de quedar millor, m'hi vaig 
esmerar molt. També és cert que seria el lloc on els polítics d'aquell moment i sobre tot 
l'Alcalde i posarien molta atenció de com quedaria. 


En uns tres o quatre mesos vaig enllestir aquesta feina, passejant-me per totes els 
carrers del Masnou vàries vegades. 


Preparant aquest treball en l'arxiu municipal, he pogut veure altra vegada els plànols que 
vaig fer manualment de cada un dels carrers del Masnou. També es conserva el que vaig 
fer general de tot el poble, el vaig dividir en dues zones, la zona d'Ocata i la zona del 
Masnou, que si s'ajunten queda clar quins carrers hi havia en el poble del Masnou a l'any 
1969/70, pel que fa a carrers per haver realitzat un treball de camp molt important. En 
aquests dos plànols hi vaig dibuixar en bolígraf blau els noms dels carrers que estaven 
correctes i en bolígraf vermell els noms nous que vaig posar en carrers que no en tenien. 
També vaig haver de dibuixar on haurien d'anar les noves plaques de tots els carrers del 
Masnou. En aquell moment n'hi havia poques de posades eren de diferents tipus i en molt 
mal estat, per tant valia la pena proposar una unificació de totes elles. 


Em van presentar el senyor Vàzquez del Masnou, que es dedicava a la ceràmica, vaig 
parlar amb ell per tal de que em fes una proposta de com podrien ser els rètols dels 
carrers del Masnou. Vaig pensar que el Masnou havia estat sempre un lloc d'artistes i de 
cultura, i que per tant els rètols no podien ser de llauna o altre material que no fos la 
ceràmica. A part que la ceràmica dóna una categoria i és més artístic. La proposta que 
em va fer era un conjunt de sis rajoles que a la part superior esquerra hi hauria l'escut 
de la població i la resta es posaria el nom del carrer. El fons de les rajoles seria blanc i 
el nom seria de color blau marí i emmarcades les sis rajoles per una suau orla per donar 
Un tancament a les mateixes, la veritat que em va semblar molt maca i molt adient pel 
Masnou. 


En quan a la numeració el senyor Vàzquez em van adreçar a Ceràmiques Esteban Vicens, 
S.L. del carrer Tallers, 72 de Barcelona. Em vaig posar en contacte amb ells perquè em 
fessin un pressupost inicial de rajoles numèriques per numerar els edificis, però no volia 
una rajola per cada número, no m'agradava. Volia que la rajola tingués la mateixa 
grandària tant si hi havia d'anar un número, dos o tres. D'aquesta manera quedaria 
igualat i més correcte. Els vaig demanar que els colors fossin diferents a la rajola del 
carrer, o sigui pel número volia que fos el fons blau marí i el número de color blanc, 
d'aquesta manera ressaltava més el número. Tot això bé que aquests dos colors són 
colors mariners i com la història del Masnou està molt vinculada a la marina de vela, vaig 
creure seria una millor identitat amb el nostre passat. 


Havia de preparar que tot el que proposava s'hauria de fer, per tant vaig demanar als 
dos empresaris que em fessin una mostra de la placa del nom i de la placa de la 
numeració, per poder-ho passar al ple de l'Ajuntament, així com el seu preu unitari. 


Tornant als noms dels carrers, vaig haver de nomenar un total 53 carrers nous i 
desplaçar el nom de 8 carrers que quedaven mal col-locats. 


La proposta de carrers per una nova denominació van ser: 
Venezuela Brasil Av. Rep. Argentina 
Méjico Chile Lérida 


Artesa de Segre 
Reus 

Ciudad Real 
Joan Roig 
Santander 

San Lucas 
Virgen de la Paz 
Premià de Mar 
Bilbao 

Ciudad de León 
Granada 

Sevilla 
Zaragoza 

Pintor Fortuny 


Posteriorment: 
Pl. Reina Maria Cristina 


Gerona 

Hospitalet 

Pje. Mariano Rossell 
Santa Ana 

Ciudad San Sebastian 
Gaudí 

Pje. 27 de Enero 
Vilasar de Mar 
Valladolid 

Pompeu Fabra 

Dr. Pere Genové 
Badalona 

Palma de Mallorca 
Teruel 


Pje. Adra 
Alfonso XIII 


Tarragona 

Cornellà 

Monturiol 

San Pablo 

Pje. Virgen de Lourdes 
Enamorados 

Pje. Alsina Sensat 
Tiana 

Murcia 

Av. Virgen de Núria 
Valle de Aran 
València 

Pl. Alsina Sensat 
Colomina 


Pje. Bergantin Caupolican 


Pl. Catalunya 


Els carrers que es van canviar de lloc, van ser els seguents: 


Puerto Rico 
Sant Jerònimo 
San Jaime 


Uruguay 
Jover i Serra 


Santa Teresa de Jesús 


Dr. Botey 
J. Anselmo Clavé 


En el ple municipal de 28 d'abril de 1969 vaig preparar la proposta de la nova 
nomenclatura dels carrers del Masnou, tal com ho havia fet, així com els plànols que 
havia fet manualment perquè es pogués debatre millor, i com quedarien els noms de la 
carretera, així com la proposta de les ceràmiques dels noms dels carrers i els números. 
Tot això li vaig estar explicant al secretari, el Sr. Aguilar, però l'home que ja tenia certa 
edat, no acaba d'entendre que és el que havia fet i com ho havia fet, total que em va dir 
que jo també vingués al ple i que ho expliqués a tots els regidors que de ben segur que 
seria el més convenient ja que si li feien preguntes no sabia si ho contestaria bé. Crec 
que cal dir que potser he estat l'únic funcionari que ha anat a un ple per explicar un 
projecte que se li havia encomanat. Va ser molt interessant. Lògicament vaig fer una 
explicació general del que hi havia en aquells moments i del que proposava i perquè havia 
posat aquells noms i com ho havia estructurat. Em van fer preguntes que les vaig anar 
contestant totes perquè ho tenia molt clar. Al final es va aprovar per unanimitat el que 
proposava, també van aprovar les ceràmiques dels noms del carrers i de la numeració. 
Total crec va ser un èxit el treball que havia fet, potser perquè estava molt elaborat i 
era coherent. Em vaig sentir molt content, molt satisfet. Ara només quedava posar en 
pràctica tot el projecte. 


En principi per l'any 1969 no es podia fer res perquè no figurava en el pressupost 
municipal una despesa com la que es proposava. Eren temps difícils pels ajuntaments, 
eren summament pobres i estaven molt controlats econòmicament pel govern central i 
havien d'estar molt alerta en que es gastaven els diners d'acord amb les partides que 
figuraven en el pressupost municipal, que ja per sí era molt minso, sincerament era 
ridícul, però així funcionaven tots els ajuntaments en aquells moments. 


Per l'any segient en el pressupost ja es preveia una partida especial de despesa per la 
compra de les plaques dels carrers i dels números, així com el treball de col-locar-los als 
carrers i a les cases. No obstant això l'interventor volia que els números del carrer que 
s'havien de posar a cada finca, els paguessin els seus propietaris. La veritat és que no em 
va semblar correcte. Si els canviàvem creia que era un deure propi de l'Ajuntament del 
Masnou que no s'havia preocupat donar els correctes a noves finques i al reestructurar 
els noms dels carrers i el canvi de la numeració, ho era culpa dels propietaris de les 
finques. Però ell estava que s'havia de posar una taxa pel canvi de número, bé fins aquí 
vaig donar el meu parer en aquest assumpte, si ell volia que paguessin els propietaris de 
les finques, doncs ell mateix. Finalment no es va posar per la complexitat que 
representava a part que no era popular ni molt menys. S'ha de tenir en compte que era 
molt difícil saber els noms dels propietaris, el padró d'urbana estava controlat per 
l'Estat, per tant hi havia molts errors perquè a penes es feia manteniment, el que hagués 
resultat que molts propietaris no paguessin aquesta taxa. 


Per confeccionar un pressupost que fos més o menys real, havia de comptar els rètols de 
tots els carrers del Masnou que s'havien de posar segons el meu parer i també els 
números de les cases que necessitàvem. Tot això amb la finalitat de que fos aprovat. 
Primer havia de comptar les plaques que s'haurien d'encarregar per cada carrer i els 
números que farien falta. Pel que fa als rètols dels carrers vaig haver de sortir altra 
vegada per tots els carrers i comprovar on era possible poder posar els rètols. A 
vegades, en alguns carrers, es feia difícil poder posar el rètol, ja sigui perquè a la 
cantonada no hi havia cap edificació, o la edificació que hi havia era molt baixa o hi havia 
altres dificultats, en aquest cas es va construir uns pals de formigó on es podia posar el 
rètol del carrer. Això va suposar una altra feinada, vaig haver de fer un llistat de 
carrers i apuntar els llocs on havia d'anar el rètol en un pal i que sempre havia de ser en 
una cantonada. El paleta que es cuidés d'aquest treball se li havia de donar 
correctament, no ho podia deixar que el paleta decidís on s'havien de col-locar, sinó que 
s'havia de donar la feina sabent que allò era el correcte. 


Una vegada clarificat aquest tema en els plànols, vaig confeccionar una llista on figurava 
el nom del carrer i el nombre de plaques que es necessitaven a cada carrer, Es van fer 
altres relacions posteriorment fins a completar tots els carrers del Masnou. En principi 
es van calcular unes dues-centes plaques, encara que després van ser més. 


En quant als números va ser més laboriós. Quants números hauria de demanar i quants de 
cada número. No podia demanar aleatòriament una quantitat per cada un d'ells sense que 
sobressin o en faltessin. Per tant vaig inventar el full de càlcul manual i que ara coneixem 
com l'Excel. Vaig agafar una fulla doble quadriculada, que aleshores es feia servir molt, i 
vaig posar al costat esquerra els noms dels carrers i a la part de dalt hi vaig anar posant 
els números correlatius començant pel número 1, 2, 3... etc. i aleshores vaig anar anotant 
els números que tenia marcats per cada carrer al full quadriculat, posant una X sota el 
número que necessitava. Una vegada posats els números de tots els carrers i a la part de 
baix, sumava tots els números u que necessitava, igual ho feia amb el dos, el tres, etc. 
d'aquesta manera podia demanar a ceràmiques Vicens els números que realment 
necessitava. Per fer l'encàrrec vaig haver de fer un llistat amb la màquina d'escriure 

d'aquell moment, on posava el número i la quantitat que en volia. Per exemple del número 
1, em vaig demanar 92: del número 2 van ser 93: del número 4, 101: del número 5, 104: 
del número 6, 107: i així successivament fins al número 198, que eren els que 
necessitava. Per tant multiplicant el preu unitari per la quantitat que necessitava donaria 
el valor de la comprar de tots els rètols, fossin del carrer o numèrics. 


Una vegada aprovat el pressupost de 1970, vaig encarregar ràpidament les plaques i els 
números Quan van arribar les caixes dels rètols dels carrers i les caixes dels números, 
es van posar a la sala capitular de l'Ajuntament, no teníem un altre espai en aquell 
moment. Va ser una invasió que es va fer a la referida sala. S'havia de tenir en un lloc 
que fos viable per l'empresa encarregada de posar-los a les façanes corresponents. En 
aquell temps tampoc es feia servir gaire la Sala Capitular de l'Ajuntament, solament pel 
ple mensual però no hi anava públic, per tant es podia celebra igualment. 


Tal com he dit abans, la quantitat de rètols de noms de carrers vaig calcular que serien 
sobre uns 200 en total, encara que després van ser alguns més. En quant a la numeració 
una vegada sumats els números que necessitava de cada un d'ells, vaig calcular que serien 
3.662 rajoles en total. El preu del rètol era d'1140 pessetes cada un, el que 
representava 41.746'80 pessetes més els rètols dels carrers que ho en tinc constància 
del seu preu. Si això li hem de sumar la feina de col-locació a les façanes, era una 
quantitat elevada per l'Ajuntament del Masnou, si tenim en compte la situació econòmica 
de l'any que parlem i de les dificultats pressupostàries que tenien tots els ajuntaments 
pels pocs ingressos que tenien. Per tant en la Comissió Municipal Permanent de data 6 de 
maig de 1970 es va aprovar aquesta despesa, així com aprovar un concurs públic entre 
els paletes que hi havia en aquell moment ai Masnou, per tal de que si els hi interessava 
presentessin el preu per executar els treballs de col-locació de les plaques del carrer i 
els de numeració, d'acord amb el nombre de cada una d'elles. Així com també treure les 
plaques de carrer velles i les plaques dels números que no eren correctes i eliminar-los. 
També s'havia de tenir en compte el tipus de material d'acord amb la façana de cada 
finca. 


El dia 14 de maig es van enviar cartes als paletes, segons consta en l'expedient, però que 
pot ser que no hi siguin tots, els que consten són els seguents: 
José Flo Roig - Santiago Rusifiol, 14 
Arcadio Izquierdo Cabrera - Del Carmen, 16 
José Manzanares Bravo - F. Leonarte, 7 
Juan Puig Bofill - R. Fabra, 4 
Pedro Ramentol Guitart - L- Mi llet, 75 
Fco. Renter Busquets - San Pedro, 54 
Antonia Roca Costa - R. Fabra 6 
Luis Rodó Tuxera - Pl. J. Bertran, 6 
José Tulon Arfelis - Uruguay, s/n 
Antonio Vifals Figueras - San Antonio, 26 
Edualdo Oliveras Sanchez - Ctra. De Teyú, 32 
José Hernandez Fernandez - 5. Rusifol, 14 
Antonio Caro Martínez - Bloque 3 
Amador Rigueiro Tello - Ag. Gibernau, 12, bjs. 

Fco. Caballero Martin - Maricel, 4 

H. Carrasco Gil - Maridel 

José Garcia Gerona - Navarra, 82 
Esteban Geladó Munné - Navarra, 147 
Fco. Mora Grané - Sant miquel, 65 
Prudencio Ramonet Molas - Uruguay, s/n 
José Teruel López - 27 de Enero, 7 
Gabriel Vila Vidal - Barcelona, 34 

Juan Albareda Calderó - Sta. Madrona, 9 
Isidro Bolart Barceló - Ttalia, 106 
Manuel Colom Barceló - Sto. Domingo, 4 


En la Comissió Municipal Permanent de data 25 de maig de 1970, es va adjudicar aquests 
treballs al senyor Arcadio Izquierdo, per la quantitat total de 326.650 pessetes, 
desglossat de la segiient manera: 

Per posar una placa numèrica 75 ptes. per 3.662 plaques: 274.650 pessetes. 

Per posar una placa de carrer 260 ptes. per 200 plaques: 52.000 pessetes. 


El dia 30 del mateix mes de maig, se li va fer un contracte per executar les referides 
obres de retolació i de numeració. Seguidament vaig està parlant amb el senyor 
Izquierdo per explicar-li que li donaria plànols d'on s'havien de posar les plaques dels 
carrers, que era el primer que havia de fer. Pel que fa a les plaques de la numeració 
també li donaria plànols fets per mi, que serien entenedors per saber a quines façanes 
havien d'anar. En fi vàries orientacions d'on s'havien de fixar d'acord amb la façana de 
cada finca. 


Va sorgir el problema de que tot hi que tinguessin plànols es podrien equivocar de 
número. Vam idear de fixar a la façana de les finques en guix el número nou que li 
pertocava, d'aquesta manera anàvem més sobre segur de que es produís un error. Per 
tant vaig haver d'anar per tots els carrers del Masnou, el dia abans de que hi anessin a 
col-locar els números, per guixar el número nou a la mateixa façana. Segurament que hi 
deuria haver algun error per la complexitat del treball, però sincerament no en recordo 
cap. Tampoc recordo el temps que va durar tota aquesta feina, però no deuria ser gaire 
perquè, tenia tres homes fent aquesta feina més ell, per tant durien anar ràpids. 


Una vegada realitzat aquest treball important, en que es deixaven les finques del 
Masnou molt ben identificades amb el seu nom de carrer i el seu número, es va produir 
un altre problema que en cap moment vaig tenir en compte ni crec que ningú. A part de 
que els carters se les van veure i desitjar per saber si l'adreça de la carta era la nova o 
l'antiga, vaig haver de donar un plànol nou a correus del Masnou perquè sabessin els noms 
del carrers nous i a on estaven, encara que en aquella època més o menys tots ens 
coneixíem. Els padrons fiscals que tenia l'Ajuntament del Masnou s'havien de modificar i 
posar les finques amb l'adreça correcte, per tant vaig haver de proporcionar quantitat 
d'informació necessària per poder fer aquesta modificació, no obstant això el 
departament de Rendes de l'Ajuntament van haver de fer treballs de camp una vegada 
totes les plaques estaven col-locades als carrers. 

Però el pitjor va ser pels propietaris de les finques. Per un costat persones que s'havien 
fet targetes de visita, en aquell moment tothom en tenia, ara són els correus electrònics 
o els mòbils, però en aquella època les targetes eren la forma més usada per les 
persones, on hi figurava, principalment, el nom i l'adreça i també el telèfon. És clar, 
l'adreça s'havia canviat i les targetes ja no servien, tant les noves com les antigues. Un 
altre dels aspectes importants era que les escriptures públiques existents fins aquell 
moment, estaven totes errònies pel que fa al número de la finca i a vegades també el 
nom del carrer, per tant el departament de Rendes que ja tenien tota la informació, van 
haver de fer molts certificats durant molt de temps, exposant que l'adreça antiga que 
figurava a l'escriptura pública corresponia a l'actual que se li havia donat. Total que en 
tots els aspectes que he explicat es compren que en el Masnou es va produir un canvi i un 
enrenou a tots els seus carrers, que en cap moment vaig imaginar es produirien. Només 
vaig estar per la meva feina, concentra't a que sortís el millor possible, però no vaig 
pensar en les conseqiències que produiria tota aquesta feina, però era igual, aquesta 
feina va produir més feina, però s'havia de fer i el resultat crec va ser molt encertat. 


Durant el primer semestre de l'any es van posar les plaques dels carrers i els números, 
per tant passat l'estiu es va començar l'empadronament tenint els noms dels carrers i la 
seva numeració correctament establerts. 


A partir d'aquell moment i una vegada finalitzat i posades les plaques dels carrers i la 
seva numeració, cada carrer que s'obria em passaven l'encàrrec per fer l'expedient de 
nova nomenclatura i posar la numeració correcte. Això va estar molt bé, d'aquesta 
manera hi havia una continuitat de la feina feta fins aquell moment i tenir en tot moment 
la nomenclatura del Masnou correcte i al dia. 


També cal dir que a l'any 1979 va tenir lloc les primeres eleccions democràtiques als 
ajuntaments. Pel que fa al Masnou i una vegada constituit el consistori, es van aprovar 
els canvis de nom dels carrers que tenien noms franquistes. Va ser un canvi molt 
important que també vaig portar, i que va servir per esborrar tot el que havia 
representat la dictadura a Espanya. També cal dir que hi va haver un altre fet important 
ja que es van canviar totes les plaques del carrer, per posar-les en català. 


Els ajuntaments ja tenien poder resolutiu i el van fer valer, i aquest va ser un tema que 
tots els partits polítics que formaven l'Ajuntament del Masnou tenien molt clar. 


El Masnou, any 1993. 


Francesc Fàbregas Cardona 

INAUGURACIÓ DE LA CASA DE CULTURA 


L'Ajuntament del Masnou, és propietari d'un edifici singular, d'una casa que s'anomena 
"Casa de Cultura". Pel qui no la coneix haig de dir que figura dintre el Catàleg 
d'edificis del Patrimoni Arquitectònic Municipal, per ser un edifici neoarab (etc) 


Aquest edifici el va donar a l'Ajuntament, la senyora Teresa Planas segons figurava en 
el seu testament obert a Buenos Aires el dia, condicionat a que fos anomenada 
"Fundació Sensat Pagès". 


Aquesta donació va portar els seus problemes, doncs, no hi havia forma de poder 
clarificar els tràmits burocràtics entre l'Ajuntament i l'Argentina, finalment gràcies a 
una cosina del meu pare que vivia a Buenos Aires, que desgraciadament ja es morta, 
ens va ajudar fins aconseguir la documentació necessària per poder acceptar 
formalment aquesta donació davant el notari i inscriure-la en el Registre de la 
Propietat, cosa que es va fer a l'any 


Aquesta casa encara que es van fer algunes reformes d'adaptació, doncs eren 
necessàries pel seu mal estat de conservació, ja que feia molts anys que no hi vivia 
ningú i ja se sap que en aquests cassos les cases es fan mal bé, i en aquest cas 
precisament la casa no estava en unes condicions acceptables per a realitzar-hi 
qualsevol cosa. 


Bé l'Ajuntament es va poder acollir a unes ajudes econòmiques que anualment, i 
després bianualment, va donar la Diputació de Barcelona, per poder rehabilitar 
aquesta casa. Aquestes ajudes consistien en l'estudi per tècnics especialistes de 
recopilar els antecedents exactes de com era construida, materials exteriors i 
interiors, colors, tipus de fusta, vidres, etc. 


Una vegada aquest estudi fet, i realment en soc conscient que es va fer amb molta 
il.lusió per part d'aquest tècnics, solucionant vàries incògnites, van començar les obres 
de rehabilitació de la Casa de Cultura, davant les mirades encuriosides de la gent que 
veien com amb el temps anava canviant la seva fesomia, doncs es una casa que dóna a 
tres façanes. Al cap d'uns cinc anys del començament d'aquestes obres estava a punt 
de quedar finalitzat el treball de rehabilitació de les seves tres façanes. 


Un vegada es va arribar a aquest punt, l'Alcalde va tenir la brillant idea de convidar a 
l'Excm. President de la Diputació de Barcelona per la inauguració d'aquests 
esdeveniment, per tant em va encomanar que parlés amb la Diputació per aconseguir 
que l'incloies en aquestes obres, la il'luminació de la façana, doncs al ser d'un estil 


neoarab, com he dit abans, es podia permetre una il-luminació amb efectes visuals molt 
bonics, i d'aquesta manera a part de la inauguració de la façana podríem també 
inaugurar d'il-luminació. 


Ho vaig intentar però solament vaig aconseguir el compromís de tres focus i amb una 
mica de sort potser quatre, total que vaig parlar amb el lampista nostre que es cuidava 
del manteniment de l'enllumenat públic, i que per cert tenia molt de gust amb 
d'illuminació artística, i li vaig començar a parlar d'aquest assumpte i la possibilitat de 
poder fer alguna cosa. Encara que es va queixar bastant, sempre ho fa però has de fer 
com si no l'escoltessis, perquè sabia que podia confiar amb ell i que realment ho 
acabaria fent de la millor manera i el més barat possible, i que el dia de la inauguració 
estaria acabat i a punt. Z així va ser. 


Bé tot va quedar a punt i es va escollir el dia de la inauguració que anés ve al 
President. El pla era que fos sobre les 7 de la tarda aproximadament, no abans ja que 
aquesta hora ja començava a fosquejar per la il-luminació, o sigui a les set de la tarda 
arribada de l'Excm. President de la Diputació a l'Ajuntament, recepció de l'Alcalde i 
el Consistori Municipal, firma en el Llibre d'Honor, visita de les obres d'ampliació de 
l'Ajuntament que havia sufragat en part també la Diputació, etc. total que entre 1/4 i 
2/4 de B, la comitiva arribaria a peu a la Casa de Cultura per ser a prop de 
l'Ajuntament. A l'arribar es tallaria una cinta catalana, descobriment d'una placa 
explicativa davant de la façana i des de fora el President encendria d'il-luminació, en fi 
un còctel d'ingredients que asseguraven un èxit, al mateix temps que un lluiment del 
nostre Alcalde, que també era Diputat, encara que de l'oposició, davant del President 
de la Diputació. No estava malament aquest pla, en certa manera la illuminació havia 
de ser l'esclat final o la culminació d'un treball. 


Doncs bé, es van repartir invitacions per les Institucions de la Vila i de caràcter 
personal a la gent interessada, fent l'explicació de l'acte previst. 


Aquell dia va fer una tarda magnífica, molta gent es va congregà davant l'edifici per 
estar present a aquest esdeveniment, no es volia deixar perdre aquesta ocasió, ja que 
no en tenim gaires d'ocasions per poder lluir d'alguna cosa, però hi havia una cosa en la 
que no hi havíem comptat. 


Tot era perfecte menys una cosa que no havíem pensat, i es que el Govern va canviar 
l'horari com feia durant el mes d'abril i per tant s'avançava una hora, com es fa cada 
any i per tant la illuminació no es podria fer en el moment previst ja que encara era de 
dia, per tant es va acordar que s'encendria a l'hora prevista però sense fer cap tipus 
d'acte, per tant es va tallar la cinta catalana, es va destapar la placa commemorativa, 
es va fer la inauguració, a dintre es van fer els discursos protocol-laris i el brindis amb 
un cava català. 


La illuminació es va encendre però no pel President de la Diputació com era previst, 
sinó pel nostre lampista al seu aire i quan va creure oportú fer-ho sense cap tipus de 
protocol, sort que en les invitacions no es va posar res pel que feia la il.luminació, crec 
que l'Ajuntament hagués quedat en ridícul, coses que passen. 


El Masnou, agost de 1993. 


Francesc Fàbregas Cardona. 


ELECCIONS 


Anys i anys sense que hi haguessin eleccions i al final de l'època del franquisme es va 
començar a moure aquest tema. 


Es van començar a fer les eleccions pel terç familiar, es van presentar vàries 
candidatures, cosa que als funcionaris ens va deixar parats. 


Veure els primeres paperetes de propaganda electoral que els propis interessats 
enviaven als electors per tal de que els votessin, el primer afany electoralisme per ser 
elegit i poder manar, va ser tota una experiència, en aquelles eleccions van guanyar els 
qui havien de guanyar, tres persones que es van posar d'acord i van fer la propaganda 
conjunta, tres persones conegudes per la població i crec que es va fer la millor elecció. 


Aquestes persones van formar part d'un conjunt de persones que crec molt 
sincerament va ser l'època millor de persones vàlides d'equip tots ells ben avinguts i 
que si en aquella època hi hagués hagut la democràcia que desfruitem ara, s'haguessin 
fet coses de gran envergadura, ja que la seva forma de fer, ser gent de casa nostre, 
gent amb empenta, sense que ningú volgués atropellar a ningú, formant un equip noble i 
obert, no com ara amb els partits polítics, que moltes vegades uns es mengen als 
altres. 


No obstant això, les primeres eleccions amb guerra política, van ser les eleccions 
generals de l'any 1977, una vegada elegida en votació popular el canvi polític, o sigui 
deslligar el lligat per Franco, i encara podria dir que va ser suau comparades amb les 
segients. 


En aquestes tots els Partits Polítics estaven eufòrics, amb ganes de treballar 
conjuntament per la defensa de la democràcia, eren les primeres, era allò de "si tu 
enganxes les teves pancartes aquí, no et preocupis, jo les enganxaré més enllà", o "si 
se t'acaba la cola, no et preocupis jo te'n puc deixar", o "si vols t'ajudo", etc., però 
després, a partir de les seguents la cosa ja no va ser així. 


En aquestes Eleccions Generals de l'any 1977, me'n recordo i crec que me'n recordaré 
sempre, que aquell dia vaig està treballant quasi 24 hores seguides, i per descomptat 
sense cobrar hores extres com pot pensar algú. 


La cosa va començar a les 8 del matí recorrent els col-legis electorals per assegurar la 
constitució de les meses electorals amb el seu President i els seus Vocals, anada a 
l'Ajuntament per transmetre al Govern Civil de Barcelona de les dades que tenia i 
anava tenint durant el dia en hores fixades, concretar els dinars pels membre de les 


meses, dinar a casa, per la tarda el pagament als Presidents i Vocals i que eren tres 
mil pessetes cada un, donar més dades al Govern Civil dels tants per cents de votació, 
etc. i així fins el final, o sigui a les vuit del vespre amb el tancament de les urnes, i 
esperar a les oficines del Jutjat l'arribada dels primers resultats. Entre les 11 i les 12 
de la nit van arribar les nou de les onze meses que teníem amb la documentació més o 
menys finalitzada, vaig revisar una a una la documentació, la vaig acabar de polí, 
firmes que faltaven, etc. 


El Jutge i jo vam quedar esperant les altres dues meses. Sobre les 2 de la matinada va 
aparèixer la penúltima mesa, solament el President, els vocals es veu que ja estaven 
farts i una vegada finalitzat el recompte se'n van anar a dormir, però és clar revisant 
la documentació faltaven firmes i el jutge va manar que els anessin a buscar a casa 
seva. Al cap d'una estona els va portar la policia, pobres anaven en pijama, bata i 
sabatilles, amb una cara que verdaderament era un poema de cansats, adormits i 
enfadats, però la vida es així de dura. 


L'última mesa va aparèixer a les 6 de la matinada, us imagineu quina cara devíem fer el 
Jutge i jo, doncs bé es veu que el President d'aquella mesa va voler treure ell mateix 
les paperetes de les urnes sense ajuda dels seu vocals, i és clar com que eren dues 
votacions, les del Parlament i les del Senat, doncs s'entén la tardança exagerada, a 
part de que era un "perapunyetes". 


Me'n vaig anar a dormir que eren 3/4 de 7 de la matí aproximadament i a les 11 ja 
estava despert i al peu del canó a l'Ajuntament. 


Una altre cosa que en va passar com anècdota en aquestes eleccions generals. Ara 
l'Ajuntament es la que fa el sorteig dels qui han d'estar com a Presidents i Vocals de 
les meses electorals, abans no, l'Ajuntament havia de portar una llista, le més àmplia 
possible i un dia determinat pels terminis establerts en la convocatòria d "eleccions, en 
el Jutjat Comarcal, en aquest cas Mataró, havia de fer el sorteig sobre les llistes per 
determinar, com ja he dit, els components de les meses. 


Doncs bé, el Secretari no va presentar les llistes, no recordo molt bé perquè, suposo 
perquè era una feina laboriosa i se li va passar el termini de presentació, el cas es que 
el dia que feien el sorteig estava present en el J utjat de Mataró, no la seu d'on estan 
actualment ara, sinó en un carrer estret, no recordo el nom, el cas es que era un 
edifici antic apuntalat per tot arreu per amenaça de ruina, o sigui un edifici com 
diríem tercermundista. El Jutge encarregat de les eleccions va saber que estava allà, 
va cridar el Jutja de Pau del Masnou, que formava part de la mesa del sorteig i al 
davant de tothom amb va fuma una repulsa cridant com un energumen que vaig quedà 
servit, perquè l'Ajuntament del Masnou no havia presentat les llistes per fer el 
sorteig de les meses, i tenia raó, però és clar qui plantava cara al Jutge comarcal 


responsable de les eleccions, per fer-li entendre que jo no era el culpable sinó que era 
el Secretari. Per tant vaig haver de tragar i aguantar, valia més no dir res a no se que 
fos dir-li que tenia tota la raó, perquè a més la tenia. 


Quan vaig arribar a l'Ajuntament, li vaig explicar al Secretari el que m'havia passat, i 
tot rient em va dir que no tenia importància, que al dia segient ja les tindria, total 
quin problema hi ha, com que ell no va rebre la cridòria... 


El Masnou, setembre de 1993. 


Francesc Fàbregas Cardona. 


LA SENYORA PURCALLAS. - 


Una vegada l'Alcalde, senyor Azuara, quan encara funcionava el Despatx Central, em va 
cridar que anés al seu despatx que volia parlar amb mi. Z vaig anar i em va parlar de que 
la seva dona havia trobat a una veina de la senyora Purcallas, que vivia al carrer Josep 
Llimona, que tenia un problema de documentació per poder cobrar una jubilació i que no 
hi havia manera de que s'arreglés, per tant em vindria a veure per ajudar-la a 
desencallar aquest tema. Aquesta senyora vivia de la caritat dels veins, no tenia cap 
ingrés, vivia sola feia anys des de que els seu pares van morir. Els seus pares havien 
tingut una sabateria mentre ella donava classes a casa seva per alumnes que li 
demanaven com un reforç del que sabien. Ella era mestre. 


Doncs bé un dia es presenta al meu despatx la senyora Purcallas, una dona molt gran, 
deuria tenir uns 80 anys o més. Tenia una forma de caminar molt peculiar, es movia com 
Si fos una nina, una noieta de quinze anys, molt ben pentinada i amb els llavis pintats d'un 
vermell intens. Va demanar per mi i com que ja la vaig veure, la vaig fer passar i la vaig 
convidar a que assentés davant la meva taula. Vam entrar al tema que la portava a parlar 
amb mi tot explicant-me quan feia de mestre a Figueres, la coneixent-se amb la Rosa 
Sensat, que l'Alcalde d'on vivia volia que es casés amb el seu fill, que va escriure al 
Parlament de Madrid i que van parlar d'ella, que li estan fent una injustícia, que havia 
anat a parlar amb la Marta Mata, regidora d'ensenyament de l'Ajuntament de Barcelona, 
que ella havia de cobrar una jubilació, que el seu papà i la seva mamà van decidir que no 
tornés a fer de mestre, etc. Una quantitat de coses que no acabava d'enllaçar perquè 
m'ho explicava tot d'una manera desordenada que se'm feia difícil poder raonar tot el 
que hem deia. 


La forma de parlar de la senyora Purcallas era veritablement de mestre, el to de la seva 
veu era taxativa i si li preguntava alguna cosa per poder entendre el que em deia, em 
contestava amb aquell to de superioritat en el que deixa molt clar que ella ho sap tot i 
que fu no saps res, que ella està per sobre teu. Però la veritat és que no entenia quasi 
res del que em deia, per tant li vaig demanar que el millor seria que em portés tota la 
documentació que tingués per poder estudiar el seu problema i que ja li diria alguna cosa. 
Al cap d'uns dies va tornar a venir i em va portar una carpeta de la documentació que 
tenia, li vaig dir que me la deixés, que no li perdria res, però que havia d'ordenar-la 
correctament per veure el que s'havia de fer. Va tornar a comentar-me tot el que hem 
va dit a l'anterior entrevista, al cap d'un moment li vaig dir que ja en parlaríem en la 
propera entrevista que tinguéssim perquè la veritat que m'estava ja cansant el seu to de 
superioritat, que per ella era una forma normal de parlar però que a mi no m'agradava 
que em parlessin d'aquesta manera, i més quan et venen a demanar un favor, però en fia 
la senyora Purcallas se li podia perdonar. 


A l'endemà vaig obrir la carpeta i vaig ordenar la documentació per dates, ja que 
d'aquesta manera podria veure l'evolució del seu cas i entendre el problema que tenia i 


així una vegada clarificat poder veure el que es podia fer. 


De tota la documentació que em va portar i del que m'havia explicat d'una forma 


desordenada, em vaig treure la segiient conclusió. Quan la Rosa Sensat va fer les 
oposicions de mestre que va treure el número u, va demanar anar a Girona. Allà la 
senyora Purcallas la va conèixer li va agradar la forma d'ensenyar, que usava mètodes 
molt diferents a l'ensenyança d'aquell moment, era una ensenyança trencadora i 
revolucionària i tot en català. Tan va ser així, que ella va usar els seus mètodes, en va ser 
una enamorada i molt convençuda d'aquesta nova forma d'ensenyament. Amb la 
dictadura tots els mestres que havien ensenyat en català van ser depurats, i entre ells la 
senyora Purcallas. Si no recordo malament crec que havia d'estar cinc anys sense poder 
exercir de mestre, passats els cinc anys podia demanar tornar a ocupar la seva plaça 
novament. També hi havia un document que li deien que havia de portar les claus de 
l'escola a l'ajuntament 


Segons em va dir ella que els seus pares no van voler que tornes a l'escola que estava i es 
van traslladar al Masnou, on van posar una sabateria al començament del carrer de Josep 
Llimona. Mentre els seus pares venien sabates, ella donava classes particulars als 
alumnes que ho volguessin i així va anar passant el temps. 


Els seus pares es van morir i ella això de la sabateria no li anava, lo seu no era el comerç 
sinó l'ensenyança. Com que ella no havia cotitzat com autònoma, es va trobar que es va 
quedar sense sabateria, sense alumnes i sense cap tipus d'ingrés. Al saber-ho els veins 
alguns li portaven coses per menjar, encara que em deia alguna veina que era molt 
selectiva, que certes coses no li agradaven i no les volia i els hi deia que era el que volia. 
Sempre va ser d'un caràcter difícil això sí amb una gran personalitat. 


No se exactament com, però va començar a moure fils per poder cobrar una jubilació, i 
efectivament vaig trobar el document que li concedien una jubilació d'unes 40.000 
pessetes al mes, era molt poc però era el que li podien donar pel poc temps que havia 
treballat com a mestre abans de la guerra. En el document figuraven els càlculs que 
havien fet per trobar la quantitat que se li donava. 


També vaig trobar l'escrit que va fer al Parlament de Madrid i la seva contesta, que li 
deien que ho passaven al Ministeri d'Ensenyament, ja que era de la seva competència. 


Una vegada vista tota la documentació i posada en ordre, li vaig enviar un encàrrec 
perquè em vingués a veure i així ho va fer. Li vaig explicar el que havia vist i entenia de 
la documentació que m'havia aportat per saber si era cert. Ella m'anava dient que sí tot 
explicant-me el que li havia dit el seu papà i la seva mamà, o sigui coses particulars que 
no tenien res a veure amb l'expedient. Al començament la deixava dir, però va arribar un 
moment que la vaig tallar i li vaig dir com estava l'expedient i que per tant com que tenia 
una jubilació aprovada que l'havia d'acceptar. Es va posar molt tossuda dient que havia 
de cobrar molt més, que allò era una misèria que ja li havia dit a la senyora Marta Mata i 
que ella li va dir que ja ho miraria. 


Li vaig dir que aniria a Hisenda de Barcelona per veure l'expedient i saber d'on sortia la 
quantitat que li donaven, però que creia estava bé. Així ho vaig fer. Vaig anar a Hisenda 
de la plaça Letamendi, per tal de que m'expliquessin com havia anat l'expedient. Si no 
recordo malament em van fer anar al primer pis i em van atendre dues noies molt 


amables. Els vaig explicar el cas, que hi anava de part de l'Ajuntament del Masnou, ja 
que ella tenia una edat molt avançada i no hi podia anar. Em van explicar l'expedient i el 
resultat del mateix amb la quantitat que se li havia assignat feia uns tres anys, que no 
havia volgut cobrar mai perquè deia que havia de cobrar més i que aquella misèria no la 
volia. Geni i figura. Bé, el resultat era que tenia uns endarreriments per cobrar que 
pujaven una mica més d'un milió de pessetes. Vaig quedar del tot sorprès, ella vivia de la 
caritat dels veins i tenia tots aquest diners per cobrar. Es feia difícil d'entendre. 


Quan et trobes amb una persona com aquesta que et vol dominar amb un assumpte clar 
com aquell, el que faig és pujar el to de veu per posar ordre, perquè ho el poses tuo tell 
posa ella, per tant vaig ser bastant dur i concret, allò que li donaven ho havia d'acceptar 
perquè no li donarien més per no haver cotitzat mai, i encara gràcies que li donaven 
alguna cosa. Finalment després d'un estira i arronsa amb ella, li vaig dir que ho tenia tot 
molt clar, que ella no tenia raó i que si no tiràvem endavant perquè podés cobrar, que no 
calia que em tornés a veure més. No suportava que em digués el que havia de fer o el que 
havia de creure, els papers eren molt clars i eren correctes, fins aquí podia arribar, Ella 
va entendre el que li deia perquè quan aixeques la veu aquestes persones es quan 
t'escolten. Li vaig tornar tota la documentació tot dient-li que no em tornés a veure més 
Si no era perquè tiréssim endavant el cobrament de la seva pensió i en particular els 
endarreriments que pujaven més d'un milió de pessetes, que tingués en compte que ja 
feia temps que vivia de la caritat dels veins, que s'ho penses bé. La veritat és que quan li 
vaig dir aquesta última quantitat va quedar sorpresa, no s'ho pensava, crec que això li va 
fer obrir els ulls i pensar una mica, va quedar parada sense saber que dir, això era difícil 
d'aconseguir amb ella. 


Se'n va anar una mica compungida perquè li vaig dir el que no volia sentir. Ella volia que li 
donés la raó i que l'Ajuntament li fes costat, però la veritat és que l'expedient estava 
correcte i li donaven un mínim de pensió perquè havia cotitzat molt poc o gens. Si hagués 
demanat reincorporar-se una vegada finalitzat el termini que li van donar per haver 
estat depurada, hagués cobrat molt més, però com que no ho va fer, doncs només li 
corresponia el que li havien aprovat, encara que ella no hi estigués d'acord. En fi a 
vegades s'ha de ser dur amb aquest tipus de persones per tal de que despertin i es facin 
càrrec de l'estat en que es troben. 


Al cap d'uns dies va tornar per dir-me que si creia que tenia raó doncs que ho tirés 
endavant. Sincerament em va sorprendre, no estava preparat, havia dominat a la senyora 
Purcallas i s'ha avenia al que li havia dit. Vaig pensar que deuria haver fet una actuació 
molt bona, n'estava satisfet, començava a resoldre un tema que feia molt de temps 
estava enquistat. Havia valgut la pena la intervenció que havia fet en aquest cas. 


Donat que ella no estava prou bé físicament per anar a Barcelona, li vaig suggerir que em 
firmés un escrit pel qual em delegava a mi a fer els tràmits necessaris davant Hisenda 
per tal de poder cobrar la pensió que tenia aprovada, em va dir que sí, per tant el vaig 
redactar i me'l va firmar i vaig treure fotocòpia del seu carnet d'identitat per poder 
acompanyar a l'escrit. Per cert aquest carnet el tenia caducadíssim. Al mateix temps 
vam quedar que a l'endemà aniríem a la Caixa per obrir un compte corrent, ja que 
necessitava fotocòpia del compte per poder-lo donar a Hisenda perquè li podessin fer 


l'ingrés corresponent dels endarreriments i el mensual. Així ho vam fer. 


Vam entrar a la Caixa i vaig demanar pel director, que si no recordo malament en aquell 
moment era el senyor Redondo, el qual coneixia bé. Ens va atendre i li vaig explicar el 
motiu de la visita, que era obrir un compte corrent a nom de la senyora Purcallas ja que 
havia de rebre una jubilació, i que en tot cas si li podien donar un petit avançament 
perquè podés comprar menjar, sota la meva responsabilitat ja que jo em feia càrrec de 
la tramitació d'aquesta jubilació. Em va dir que si jo li deia que cap problema, el que 
passava és que aquesta senyor els devia, feia temps, una petita quantitat de diners. Jo li 
vaig dir que cap problema que quan ella cobrés la jubilació li descomptessin el que els 
devia i l'avançament que li demanava. Vaig aconseguir li donessin, si no recordo 
malament, 50.000 pessetes. 


Una vegada vaig tenir la fotocòpia de la llibreta que havíem obert a nom seu, amb el 
número del compte, li vaig fer firmar un escrit en que m'autoritzava a realitzar els 
tràmits corresponents davant Hisenda i davant Muface, per donar-la d'alta a la 
seguretat social, doncs no tenia cap metge i per tant s'havia de pagar els medicaments 
si els necessitava. 


Al dia segient vaig anar a Hisenda a Barcelona, vaig anar a trobar les persones que 
m'havien atès anteriorment i els vaig presentar l'autorització i les fotocòpies de la 
Caixa i del seu DNZ. Les noies van quedar sorpreses que hagués aconseguit el que elles 
ho van poder. Em van dir que els endarreriments els ingressarien d'immediat i que cada 
més l'ingressarien la quantitat aprovada. Seguidament em vaig dirigir a Muface que està 
al passeig de Gràcia, per donar-la d'alta a la seguretat social. Al ser una jubilació de 
mestre s'ha d'anar a Muface. Alla vaig tramitar tota la documentació i em van dir que en 
una setmana, aproximadament, li enviarien per correu la documentació que l'acreditava 
com a pensionista i la targeta per poder visitar-se en qualsevol ambulatori. 


La vaig fer avisar perquè en vingués a veure i així ho va fer. Quan va venir li vaig explicar 
el que havia tramitat i que estigués alerta ja que en dos o tres dies li farien l'ingrés dels 
endarreriments que suposava més d'un milió de pessetes i que per correu enviarien la 
documentació de Muface per si tenia necessitat de anar al metge. Va ser la primera 
vegada que la vaig veure com si fos una criatura. A part de quedar sorpresa per l'ingrés 
que tindria, va dir a davant de tots els que estàvem al despatx, que faria una cosa que 
tot Masnou s'ha assabentaria de contenta que estava, em va repetir que eren molts 
diners els que tindria, vaig entendre que acostumada a no tenir res, ara se sentia 
milionària. Crec no tenia un coneixement clar del que representava poder disposar de 
tots aquests diners. També va quedar sorpresa que ara pogués anar al metge i no hagués 
de pagar cap medicament, crec no sabia ben bé el que li estava dient i el que 
representava tenir la targeta sanitària. No estic segur si finalment va rebre aquesta 
documentació per part de Muface. 


Ara que tot estava arreglat i que els veins podien estar tranquils en aquest assumpte, al 
cap d'unes tres setmanes d'haver parlat amb ella per última vegada, em van comunicar 
que al no respondre a les trucades dels veins i no veure-la pel carrer, van trucar a la 
policia perquè creien havia passat el pitjor. Amb la grua que arregla els fanals del 


carrer, van entra per la finestra superior de la casa i la van trobar morta al seu llit, 
segons el metge de mort natural, no va poder gaudir dels diners que havia rebut, inclús 
vaig pensar que tot aquest episodi no ho havia pogut superar, estava tant contenta, se 
sentia tant important, segurament es sentia molt feliç, ho això és el que em va 
demostrar l'última vegada que ens vam veure, que no ho va poder resistir. En fi penso que 
almenys va morir tranquil-la i feliç, i això ja és molt. 


Vaig parlar amb el jutge, el senyor Grané, per explicar-li els tràmits que havia fet i els 
diners que havia cobrat. Em va dir que entrarien a la casa amb la policia que si volia el 
podia acompanyar i així ho vaig fer. A la planta baixa a l'entrar, hi havien gran quantitat 
de caixes de sabates buides, que ella encara guardava de quan tenia la sabateria, 
seguidament venia el menjador i la cuina. En el menjador hi havia el gos que ella tenia 
lligat, que mansament la policia va poder agafar li van donar aigua perquè segurament 
tindria set. Els mobles del menjador estaven mal cuidats, deurien ser dels anys seixanta, 
molt destrossats en quatre coses mal posades i res de valor. La cuina feia pena, petita i 
mig queia de vella. Al foc hi tenia una olla plena d'aigua amb una taronja a dintre que 
deuria haver deixat a punt i que deuria ser el tipus de menjar que es preparava per dinar 
0 sopar, qui sap. 


A dalt al pis hi havia la seva habitació que donava al carrer, als armaris quatre vestits 
mal contats, algunes sabates i res més. Vam comprovar si tenia alguna cosa de valor, com 
podien ser joies, però res no hi havia res que tingués algun tipus de valor. Molts papers 
això sí, de tot tipus. 


Al cap de dos dies em vaig posar en contacte amb el jutge, per saber més detalls de que 
es faria amb el seu cos. Em va dir que s'havia posat en contacte amb la jutge de 
Barcelona que portava aquest cas i que li havia dit que havia disposat que amb els diners 
que tenia a la Caixa es pagaria l'enterrament i amb la resta el dividiria amb la família de 
la senyora Purcallas. Van fer l'enterrament, a l'església i deuria haver mitja dotzena de 
persones i al sortir la meva cosina Carme i jo, vam decidir anar al cementiri, doncs ens 
feia pena que no hi hagués ningú per fer-li l'últim comiat. Finalment i vam ser tots dos i 
la senyora Rodó, veina de la senyora Purcallas i una de les persones que l'havia ajudat 
molt. Vam resar un para nostre mentre l'enterràvem i ens en vam anar, ella a casa seva i 
nosaltres a treballar que en aquells moments no se si anàvem a Malgrat de Mar o a Canet 
de Mar. 


Aquí es va acabar l'últim episodi de la senyora Porcalles. La documentació que tenia 
s'havia d'arxivar, per tant em vaig posar en contacte amb la Ma Àngels Sarerol, que 
portava benestar social i que tenia al seu càrrec a l'assistenta social, doncs creia que 
ella era la que hauria d'arxivar l'expedient que vaig obrir, doncs al meu despatx no tenia 
sentit que hi fos. Ella va queda sorpresa que jo hagués pogut solucionar el tema de la 
senyora Purcallas. Em va explicar que ja fa temps hi havia anat a parlar amb l'assistenta 
social i que no es van poder entendre de cap de les maneres i que va quedar pendent, que 
els aniria molt bé la documentació que els portaria per deixar tancat l'expedient que 
havien obert. Això ho vaig fer. Cas tancat i oblidat. 


Oblidat2 Doncs no em van deixar que me n'oblidés, encara faltava un últim capítol, un 


capítol inesperat que ningú, i menys jo, esperava. Al cap d'un mes aproximadament es van 
presentar a l'Ajuntament una senyora d'edat avançada i el seu fill dient que volien 
parlar amb mi. M'ho van dir, vaig sortir, els vaig saludar i els vaig fer passar al meu 
despatx. Ella es va presentar com una cosina de la senyora Purcallas que vivia a Girona, 
que venia de recollir els diners que li van tocar de l'herència, distribuits per la jutgessa, 
i que en venia a veure perquè li havien dit que jo m'havia cuidat de les coses de la seva 
cosina, i s'estranyava que només rebés aquella quantitat de diners quan la seva cosina 
tenia moltes joies de valor i abrics de pell i volia saber que se n'havia fet de tot això. 
Quan va acabar de dir tot això amb un to molt convençuda del que deia, jo deuria posar 
una cara d'estranyesa o de no saber que em deia i la veritat és que vaig quedar com 
suspès en un núvol sense saber que contestar exactament, era una broma2 No ho 
semblava per tant havia d'afrontar el que hem deia i en aquest cas vaig pensar que el 
millor era agafar-ho frontalment. Z així ho vaig fer. 


Vaig dir-li molt directament que la seva cosina feia anys que vivia de la caritat dels 
veins, gràcies a ells havia sobreviscut, que on estaven els familiars quan ella els 
necessitava2 Que si havien cobrat una part de la seva herència era gràcies a mi, si no 
hagués estat la meva intervenció no haguessin cobrat res, que va ser una llàstima perquè 
no va tenir el recolzament de la seva família quan més ho necessitava, no ara que ja 
estava morta i enterrada. Que quan vam entrar amb el jutge de pau a casa seva vam 
estar mirant tot el que hi havia i de joies no tenia res, possiblement se les havia venut i 
d'abrics de pell tampoc ni havia cap, no hi havia res de valor, només papers de diari i res 
més. No es va donar per vençuda tot i que el seu fill li deia que ho deixés i que millor se 
n'anessin. Aleshores em va dir que ella tenia un mobles antics que tenien molt valor i jo li 
vaig contestar que els mobles que tenia no eren ni antics ni tenien cap valor, que si me'ls 
hagués donat per descomptat que no els hagués volgut. No va trobar altres coses per 
dir-me i el seu fill va insistir de marxar. Ell ho tenia clar, però la seva mare encara 
estava amb una cara de no estar convençuda del que li havia dit, no acabava d'entendre 
la situació en que havia viscut la seva cosina. Segurament que si s'havien posat en 
contacte amb ella, la senyora Purcallas, amb la seva gran dignitat no els deia la veritat 
del seu estat econòmic, segurament que entenia era un descrèdit haver de manifestar 
que vivia de la caritat dels veins. 


Ara sí, ara s'havia acabat del tot, ara ja podia passar pàgina de l'expedient de la 
senyora Purcallas, ara ella descansa en pau i jo també, havia conclòs la part final de la 
seva història. Poc em podia pensar quan era petit i la veia que acabaria ajudant-la en el 
tram final de la seva vida. 

Va morir a l'any 1994. 

El Masnou, any 1997. 


Francesc Fàbregas Cardona 


MEDALLA DE PLATA 


Sobre l'any 1976, aproximadament, el rector del nostre poble, Mossèn Pere Clot Vila, es va 
jubilar. Era una persona molt apreciada per a tothom, molt agradable, afable de cara, 
sempre amb el somriure als llavis, bastant alt, gros, amb unes ulleres petites, cabell blanc i 
poc, el clàssic rector de poble que fa patxoca. Era una persona amb la qual hi podies parlar, 
fet una mica a l'antiga, però que entenia les situacions personals, tant de grans com de 
petits, pacient i en bon humor t'escoltava i mirava la possibilitat de poder-te ajudar o 
aconsellar. Lògicament pel temps que li va tocar a viure, la dictadura de Franco, estava 
sempre al costat de les forces vives de la població, però ara que ha passat el temps penso 
que no era el típic sacerdot feixista, crec que era més aviat liberal en el sentit polític i en 
quan al catòlic, molt discret si havia d'ajudar econòmicament o personalment a una persona o 
família, ningú se n'assabentava només que ell i la persona interessada i n'havia fet moltes 
d'ajudes. 


Doncs bé aquest rector tan afable i estimat per tothom, I Ajuntament va acordar iniciar 
l'expedient per la concessió de la Medalla de Plata de la Vila, fet poc corrent si tenim en 
compte que ja estàvem a les acaballes de la dictadura i el començament d'una democràcia. 


L'Ajuntament va trametre l'expedient al Govern Civil de Barcelona, perquè ho tramités al 
Ministeri de Governació de Madrid. No se que va passar a aquest expedient però la contesta 
de Madrid no venia, es retardava molt, tot i que es va insistir davant el Govern Civil donat 
que el Rector s'anava del poble i el correcte era fer-li la festa abans no s'ha nanes. Però no 
va poder ser ja que l'expedient encara estava a Madrid. 


Un dia l'Alcalde va dir que prou que ell preparava la festa per tal dia i que s'encomanés la 
Medalla amb la inscripció corresponent per donar-li el dia concretat. Així es va fer, es va 
encomanar la Medalla, es van enviar les invitacions a tots els estaments de la població, en 
definitiva es va preparar una festa de comiat. 


Es de suposar que hi va haver un "Xivatasso" per part d'alguna persona, ja que una setmana 
abans de fer l'acte de donació de l'esmentada Medalla, es va rebre un telegrama del Govern 
Civil de Barcelona, dient que com que l'expedient encara estava a Madrid, i per tant no 
estava autoritzat per part del Ministeri de Governació, l'inici del referit expedient, que 
l'Alcalde es guardaria molt bé de donar aquesta Medalla de Plata. 


Creieu que això és correcte2. Total la Medalla es donava a un Rector, a un sacerdot de 
l'Església, a una persona sense cap rellevància política que pogués ser censurable. En fi el 
que deia, si aquestes coses que no tenien una certa importància, i que la persona 
encarregada d'aquests femes segurament que ni sabia on estava situada la població, 
imagineu-vos les coses que tenien certa importància com havien de funcionar. Els 
Ajuntaments no tenien cap tipus d'autonomia estaven sempre lligats pel Govern central. 


L'alcalde es va posar a riure i va dir que ell tirava endavant la festa i que per res l'anul-laria. 
I efectivament el dia senyalat es va celebrar la festa i ni tan sols un telegrama del Govern 
Civil va poder aturar la celebració prevista. 


Només hi va haver un canvi, en contes de donar-li la Medalla de Plata definitiva, se li va 
donar una reproducció, tot dient-li que com que encara no havia finalitzat l'expedient per 
estar en tràmit resolutori a Madrid, però que una vegada completat, se li faria a ma la 
Medalla definitiva. T així es va fer quan es va completar tot l'expedient. 


El Masnou, 22 d'agost de 1994. 


Francesc Fàbregas Cardona. 


ON ESTÀ EL SOBRE2 
O EL SOBRE ENTREMELIAT 


On està el sobre2 


Quin títol més idiota pensareu, i efectivament es així, però crec que es el més escaient i us 
ho explicaré. 


En qualsevol Ajuntament hi ha un Secretari, sense Secretari no funciona un Ajuntament i a 
vegades tot hi haver-ni no funciona, tot depèn del tipus de persona que es aquest Secretari. 


Una vegada hi va haver un Secretari, diguem-ne espavilat diguem-ne despistat, questió 
aquesta que deixo al criteri de cada un, que un dia del mes d'octubre de l'any 1993, va fer 
l'escena del sobre desaparegut. 


Com suposo sabreu, i si no ho sabeu ho explicaré, el Secretari de l'Ajuntament es el qui ha 
d'obrir el correu que arriba cada matí a l'Ajuntament i una vegada oberta i revisada l'ha de 
passar a l'Alcalde perquè tingui coneixement del que ha arribat i comentar-li alguna de les 
cartes que siguin importants, això es el més frequent i encara que no estigui legislat en lloc 
que el Secretari ha d'obrir el correu, el sol fet de que ha de donar fe de tota la 
documentació de l'Ajuntament, es lògic, doncs, que sigui ell qui ho faci. 


Però es clar en aquest Ajuntament es rep bastant correu, que dit sigui de pas, la meitat es 
propaganda que es podria tirar directament a la paperera, però es clar hi ha un l'altre 
inconvenient, que tenim un Alcalde que vol veure tot el que arriba, que també em sembla 
correcte, però es clar a l'hora de la veritat, resulta que tampoc se la mira perquè cada dia 
mirar el mateix es ferragós, total que omplim una carpeta de paper, que la meitat, em 
refereixo a la propaganda, es podria distribuir directament entre els departaments 
corresponents inclosa la paperera. 


Però en fi al que anava, com que això es pesat de fer cada dia i més a primera hora del matí 
quan encara es va mig adormit, el Secretari, en aquest cas espavilat, ja fa temps em va 
passar, diguem-ne aquest mort, en diàleg col-loquial administratiu, aquesta feina, diguem-ne 
ferragosa diguem-ne xafardera, la feina matutina d'obrir el correu. 


Dic ferragosa, perquè certament cada dia agafar l'obre cartes i obrir els sobres, llegir el 
que diu, classificar-ho per ordre, ja que soc bastant meticulós i m'agrada presentar les 
coses correctament, es una mica pesat i més els dilluns que encara s'acumula més. 


He dit també xafardera, perquè es clar me nassabento tot el que passa a I 'Ajuntament i 
inclús fora de l'Ajuntament, es a dir, me n'assabento de qui li posen una multa, qui te deutes 


a la Seguretat Social i a Hisenda, qui li precinten el cotxe, qui li embarguen el cotxe o la 
finca, etc. 


Bé doncs, cada matí, com he dit, obro el correu, el classifico, el porto al Secretari, li 
comento si hi ha algun escrit important o que cregui es convenient se'l miri, i ell una vegada 
llegida la passa a l'Alcaldia, l'Alcaldia una vegada mirada es passa al departament 
d'Estadística perquè sigui registrada, el que s'hagi de registrar i enviada als departaments 
corresponents del mateix Ajuntament, ja siguin escrits com la propaganda que he dit abans. 


Hi ha un tema que haig de clarificar abans, en el correu arriba de tot, això ja ho he 
comentat, per tant també arriben cartes dirigides a Regidors, a departaments concrets i 
també als representants dels Partits Polítics de Ia oposició que figuren a l'Ajuntament, en 
aquests cassos tinc ordres tant de l'Alcalde com del Secretari que les haig d'obrir, cosa que 
no em sembla correcte quan van dirigides nominalment a les persones, però en fi qui mana 
mana i així ho faig, bé totes menys les que van dirigides als representants dels Partits 
Polítics, aquestes són les úniques que no obro i naturalment les que van a nom del Sr. 
Alcalde. 


Doncs bé, un dia del mes d'octubre, va arribar un sobre procedent de la Diputació de 
Barcelona, que anava dirigida al Responsable Municipal d'Iniciativa de Catalunya, com es 
natural no la vaig obrir i la vaig posar a la carpeta darrera de les del Sr. Alcalde i vaig 
portar la carpeta al Secretari com cada matí i me'n vaig anar. 


Al mig matí, i d'una forma sobtada, la Cap de Negociat d'Estadística em mana que porti tots 
els sobres del correu al despatx del Secretari, dic em mana perquè va ser taxativa i sense 
cap tipus de concessió i sense donar-me temps de preguntar que passa. Jo, persona molt 
diligent, vaig agafar la paperera i me'n vaig anar cap al despatx del Secretari sense saber 
que passaria, i lògicament les persones que tinc en el meu despatx se'n van posar a riure que 
Tot Cap de Negociat anés passant pel despatx i corredor amb una paperera a la ma, 
senzillament ridícul, però hi han tantes coses ridícules en els Ajuntaments i en aquest mon 
que... 


Arribo al despatx del Secretari , i havia una reunió bastant engrescada entre el Secretari, 
la Cap de Negociat d'Estadística i la Secretaria de l'Alcalde, motiu d'aquesta reunió es el 
segient, com cada dia vaig portar el correu al Secretari, del Secretari va passar a l'Alcaldia 
i de l'Alcaldia va passar al departament d'Estadística, allà van registrar el correu i la van 
repartir i un dels escrits va passar a la Secretària de l'Alcaldia, quan aquesta va veure 
l'escrit es va donar compte de que aquell escrit tractava d'un tema polític, i que provenia de 
l'oficina que té el Partit Polític d'Iniciativa per Catalunya a la Diputació de Barcelona, per 
Tant semblava lògic que aquella carta havia d'anar dirigida al representant d'aquest Partit a 
l'Ajuntament i així ho va manifestar davant del Secretari. Aquest va trucar a la Cap de 
Negociat d'Estadística i va enfocar el tema dient-li perquè havia obert aquell sobre i ho 
havia registrat quan anava dirigit a un Partit Polític, ella va dir que no havia obert cap sobre, 
però tant va insistir que em va venir a cridar perquè hi anés per veure si havia estat jo. 


Bé i aquí en trobo em la paperera a la ma, o com si diguéssim amb el lliri a la ma, em van dir 
que mirés a la meva paperera si tenia aquets sobre, que seria senyal de que jo ho havia fet i 
jo en cara de bona persona, vaig anar treien sobre per sobre davant de tots, comentant que 
efectivament en el correu d'avui havia vingut aquesta carta i que l'havia deixat dintre la 
carpeta, i lògicament a la meva paperera no es va trobar el sobre en questió. Vaig comentar 
amb molta delicadesa que no fos cas que el Secretari l'hagués oberta, va mirar la seva 
paperera ell mateix, en aquests cas espavilat o despistat, i va dir que no hi era, per tant una 
altra possibilitat podia ser que l'Alcalde l'hagués oberta, descuidadament, i el sobre, en 
questió, estigues a la seva paperera, per tant la Secretaria de l'Alcalde diligentment va 
anar a buscar la seva paperera, la qual cosa es va convertir en un joc de papereres, va anar 
traient davant de tots els sobres que hi havien i no va aparèixer el sobre maleit. 


A la vista del resultat el Secretari va tornar a carregar, podríem dir un quatre per nou, amb 
la Cap de Negociat d'Estadística, dient-li molt lentament que un descuit el te tothom i que 
el més segur es que ella sense donar-se compte va ser la que va obrir el sobre i la cosa es va 
tornar a engrescar en petalades, nerviosisme, alçada de veu, dient que ella mai obra cap 
sobre, sinó que registre tot el que està obert, la Secretaria de l'Alcalde i jo vam intentar 
d'anar apaivagant el tema com podíem, al mateix temps que la Cap d'Estadística va començar 
a treure ella mateixa els sobres de la meva paperera, la qual cosa em va sembla una falta de 
Confiança tremenda, però no vaig dir res, vaig creure que era el millor, doncs en aquell 
moment la cosa no estava per bromes. 


Per descomptat que no el va trobar, seguidament i mentre s'anaven discutint ells dos va 
agafar la paperera del Secretari i va anar mirant el sobre que hi tenia, en aquests moments 
tant la Secretària de l'Alcalde com jo vam creure que les coses prenien un caire personal 
entre ells dos i vam sortir d'una forma bastant sigillosament cada un per una porta 
diferent, perquè vam creure que la cosa sortia del normal i que per un sobre no s'havia de 
donar tanta importància quan amb una nota que ja tenia redactada el Secretari per enviar al 
representant del referit Partit Polític demanat disculpes per l'error que crec era ja 
suficient, però al moment que anava a tancar la porta, sento un crit de la Cap d'Estadística 
dient "Mira ja el tinc" i efectivament estava a la paperera del Secretari, vaig creure que el 
més oportú era tancar la porta i anar-me'n al meu despatx, encara que no vaig poder evitar 
riure de gust per la ridiculesa final d'una actuació d'una persona que va fer l'espavilat o el 
despistat segons si va veure que ell tenia el sobre o no i més si es té en compte que en un 
moment de l'escena, el Secretari va dir molt filosòficament a la Cap d'Estadística, que "tots 
portem molts anys dintre l'administració per Saber quan una cosa es política o no ho és", 
però no se a qui es referia, es clar. 


De totes formes al final del matí, no vaig poder evitar de dir-li a la Cap d'Estadística que 
m'havia sentit ofès per la poca credibilitat i la falta de confiança que li vaig merèixer, ja 
que em va donar a entendre que no em va creure, quan ella em va agafar la meva paperera i 
va mirar sobre per sobre, dient-li que un altre dia no em remenés la meva paperera, que 


ningú me la tenia que remenar sense el meu permís..., doncs ho vaig trobar, sincerament, una 
mica groller. 


Tot rient l'aventura del dia, ens en vam anar cap a casa. 
El Masnou, octubre de 1993. 


Francesc Fàbregas Cardona. 


L'I.N.E.M., com suposo ja sabeu, es l'Institut Nacional d'estadística d'aturats, que es cuida, 
entre altres coses, en saber quants parats hi han a Espanya i a la realització de cursos 
ocupacionals per les persones que estan parades, amb la finalitat de facilitar la recerca 
d'una feina que pugui ser del seu interès, no obstant això, des de l'any 1991 l'organització 
d'aquests cursos ha estat traspassada al Departament de Treball de la Generalitat de 
Catalunya. 


Bé, el que vull parlar es d'un fet ocorregut a partir de l'any 1986, aproximadament. 
L'Ajuntament del Masnou va començar a tenir propostes de gent que volia endegar cursets 
o convenis ocupacionals mitjançant la creació d'una cooperativa. Això va comportar un 
enrenou difícil de canalitzar. 


Us explicaré, resulta que un despatx es cuidava de la realització d'un curset, anava a 
l'INEM de Badalona, que es la que ens pertany, i li deien la documentació que havia 
d'aportar, com s'havien d'organitzar, etc. Un altre despatx es cuidava d'un altre curset i li 
deien coses diferents a l'altre quan anava a la mateixa oficina, i el que es cuidava de fer un 
conveni amb una cooperativa, resulta que la documentació no tenia res a veure amb els dos 
temes anteriors. 


Total que això va arribar-me a mi en una reunió que vaig tenir amb el Polítics afectats, que 
en van exposar les seves inquietuds sobre aquest tema amb la impressió de que hi havia 
alguna cosa que no era correcte. Vaig proposar d'entrevistar-me amb la persona de la INEM, 
encarregada del nostre municipi, per tal de que m'expliqués detalladament el funcionament 
de tot aquest assumpte. 


Efectivament vaig tenir l'entrevista amb la senyora Teresa Puyal de l'INEM de Badalona I, 
la qual em va explicar detalladament en que consistien els tres grans apartats establerts 
per ajudar als parats. 


A raó d'aquesta entrevista vaig redactar un informe per l'Alcaldia i una fotocòpia per cada 
un dels Regidors amb els quals vaig tenir l'anterior reunió. 


L'informe exposava clarament quins eren els tres grans apartats que tenia l'INEM, i que jo 
solament aconsellava portar-ne a terme un dels tres i que eren els cursets ocupacionals, 
però que el que creia bàsic es que hi hagués solament una persona que fos portaveu de 
l'Ajuntament davant l'INEM, ja que si eren vàries les persones, siguin funcionaris o polítics, 
no ens podríem entendre mai, a part de que creia era una mala imatge que donava 
l'Ajuntament davant d'aqueix Organisme. 


Així ho van entendre i a la primera Comissió de Govern que es va celebrà, es va donar 
compte del meu informe, el van acceptar i van acordar que la persona que faria de portaveu 
de l'Ajuntament del Masnou davant de l'INEM, fos es funcionari senyor Francesc Fàbregas 
i Cardona. 

Tonto, per posar-t'hi. 

El Masnou, agost de 1993. 


Francesc Fàbregas Cardona 


L'ÚLTIMA DE L'INEM 


Pel mes de setembre es demanem els cursos que volíem fer per l'any segiient, que en 
realitat eren els mateixos que de l'any anterior, doncs totes les memòries dels cursos, 
pressupostos, matèries que hi entren i com s'han d'impartir cada una d'elles, etc., ja ho tenia 
tot introduit dintre l'ordinador, en castellà per descomptat, doncs l'expedient havia d'anar a 
Madrid, es veu que això estava centralitzat, dic estava perquè a partir de l'any segiient va 
ser traspassat al Departament de Treball de la Generalitat, per tant com que els vam 
continuar demanant les vam haver de traduir al català. 


El febrer de l'any segient vaig rebre un encàrrec de que l'INEM de Badalona em citava per 
mantenir una reunió sobre els cursos que havíem demanat i l'endemà al matí a l'hora indicada 
em presento al lloc de la reunió. 


Quina va ser la meva sorpresa quan em van fer passar a una sala gran de reunions en la qual 
hi estaven presents representacions de les tres Delegacions de l'INEM a Badalona, dels 
Sindicats de Treballadors, Centres Homologats i els Ajuntament que havien demanat la 
realització de cursos. 


Em vaig quedar... Una vegada començada la reunió vaig entendre que allò era una Comissió de 
treball per parlar de la política a seguir per l'INEM dels cursos que s'havien demanat. 


Pel que fa als representants dels Ajuntaments solament n'hi havia dos, un altre i jo,i l'altre 
va marxar al cap d'una mitja hora aproximadament, el mateix havia d'haver fet jo, però per 
prudència..., per tant vaig cada sol fins que al cap d'una hora va presentar-se un altre, 
sincerament estava en franca minoria. 


No entraré en detalls del que es va parlar, solament comentaré el que crec va ser el més 
important. 


Quan portàvem una mitja hora, en la qual es va parlà de les intencions filosòfiques de 
l'INEM i de cada una de les representacions, menys la de l'Ajuntament, la persona que 
manava més de l'INEM, va concretar que aquests any la política a seguir seria l'organització 


de cursos per a "promocinar a la mujer". 


Això sincerament i amb tots els respectes, em va semblà una estupidesa i una bajanada de 
les més grans, per no dir una altra cosa, la dona que està parada, i se li dóna la possibilitat 
de poder triar un ventall de cursos per potenciar les seves aptituds professionals, s'ha 
apuntarà al que cregui més convenient o al que cregui més oportú d'acord amb les seves 
aspiracions o gustos o el que cregui que pot tenir més sortida professional en el camp del 
treball. 


De totes formes no vaig obrir boca, ni tant sols quan l'esmentada persona, que per cert era 
una dona, va dir que els cursos que volien que es fessin per "promocionar la mujer" eren 
cursos "de albafileria y lampisteria"ll 


Com podreu comprendre la cosa es va esvalotà, això si, dintre un ordre i educació per part 
de tots, menys jo, ja que no vaig dir ni "mu", que havia de dir. 


Del que es va dir, els Sindicats van ser els que van parlar amb més claredat, si s'arribessin a 
fer aquests cursos, quina constructora contractaria a dones per fer feines de manobre o 
d'instal-lacions de lavabos o altres elements, quan té homes al seu abast per poder-los 
contractar2, seria crear falses perspectives de feina. Per descomptat que ni els Centres 
Homologats ni els Ajuntament vam demanar aquests tipus de cursos, i aquí es va acabar 
aquesta història. 


Per tal de valorar les necessitats dels parats, calia tenir una estadística clara dels que hi 
havien, per tant es van donar uns números, que no recordo exactament, però que 
aproximadament hi havia un total d'uns 2.500 parats en la zona de Badalona i poblacions del 
voltant. 


Aquest número es va anar desglossant en homes i dones, per edats, professions que deien i 
tenien i categories, fins a arribar al seu nivell cultural, aquí si vaig para l'orella i de fet 
aproximadament era així, el 707, deien sabien llegir i escriure, encara que es posava en 
dubte que en sabessin, cosa que em va semblar exagerat: un 233, tenia graduat escolar o FP 
1 grau: un 66 tenia Batxillerat Superior o títol d'FP 2 i l'1, tenia alguna carrera finalitzada 
o sigui estudis superiors. 


Es van fer varis comentaris, però com que ningú va tocar el tema del nivell cultural vaig 
intervenir, en el sentit de que el nostre Ajuntament organitzava anualment cursos 
d'alfabetització, per la gent que no sap llegir ni escriure o en sap poc i el Graduat Escolar, 
dintre el programa d'Educació Permanent d'Adults, el mateix es podria fer per aquest 7074, 
doncs, em semblava que es important donar cultura a la gent, d'aquesta manera es podria 
donar un coneixement cultural més ampli, i altres poder-se treure el Graduat Escolar, 
important per a qualsevol feina. em van escoltar atentament però no en van fer gaire cas, 
encara que més tard es va comentar que la meva proposta era molt vàlida, però es clar no 
entrava dintre les directrius de l'INEM, tampoc intentava que tingués raó, ja que potser 
era una fal:làcia, però si que era una opció més. 


Les coses van anar girant sobre quins tipus de cursos es podrien fer, d'acord amb les 
necessitats actuals del mercat laboral. 


Vaig tornar a intervenir, l'INEM podria sufragar la realització de cursos per als 2.500 
parats sense cap distinció2, contesta de l'INEM: Si, però poques classes ompliríem: 
pregunta: Com es això2, contesta: Si, perquè la meitat diran que els horaris no els hi anirien 


bé i l'altra meitat diran que els cursos no són la seva especialitat o no són del seu agrat o 
que no els volen fer. 


Sorpresalil 


Si una persona està parada vol dir que disposa de totes les hores, o es que hi ha parats de 
conveniència2. 


Bé aquesta va ser una discussió que va ser ampliada per algun dels present, entre els quals 
hi vaig participar proposant que en tot cas l'INEM fes dos tipus de llistes, una pels que 
realment estan parats i una altra pels parats de conveniència, o sigui pels qui depenen 
d'horaris o els que de professió són parats, i que d'aquests desgraciadament ni han 
bastants. Però d'aquest tipus de parats hi han esta sempre, quan jo era petit ja en coneixia: 
per tant hauria de ser amb la primera llista amb la que hauríem de treballar i potser 
podríem buscar solucions més acceptables i més fructíferes amb resultats positius. 


Ara quan diuen el nombre de parats que hi ha a Espanya, no m'ho crec, penso que hem de ser 
seriosos i realistes, però això ha de venir dels estaments superiors. 


El Masnou, agost de 1993. 


Francesc Fàbregas Cardona 


LA COMPRESA.- 


Estem sobre l'any 1971, en plena dictadura, quan certes coses no es podien parlar, com 
per exemple el sexe, així com tot el que es referia als genitals femenins i masculins. No 
és que fos estrany, en qualsevol dictadura no hi ha la llibertat de poder parlar certes 
coses, però a mesura que anaves fent anys ja no era tan tabú poder parlar de sexe no 
solament amb homes si no també amb dones de la teva edat, perquè ho trobàvem normal 
ja que el que no era normal es que no ho poguéssim parlar. També hi havia un factor 
important que era l'edat, no era el mateix tenir 31 anys com tenia en aquell moment com 
noies de 18 o 20 anys, encara que ara se'ns fa difícil entendre-ho. 


Bé el cas és que estava en un despatx de l'Ajuntament, que era molt petit, hi cabien dues 
taules de despatx petites, amb la seva cadira i al costat la màquina d'escriure i en un 
lateral un armari on no ens hi cabien les coses i havíem de tenir caixes d'expedients 
sobre la taula o en alguna cadira. Dic això perquè s'entengui que estàvem en un lloc 
minúscul i difícilment podíem tenir algun secret, tot ho sabíem l'un de l'altra. Estava amb 
una companya que portava les coses més directes del Secretari i jo estava amb l'Alcalde 
i el Secretari. 


Un dia va entrar al despatx una companya de les joves, em mira, dubta una mica si entrar 
però ho fa, va directament a la meva companya de despatx i li xiuxiueja a l'orella no se 
que. D'immediat la meva companya li contesta amb veu alta NO, i la noia se'n va. La 
veritat és que vaig estar un moment pensant o repetint-me el que havia passat. Com que 
com a norma tinc el costum de no preguntar, no ho vaig fer esperant que la meva 
companya m'expliqués que li havia preguntat i perquè havia dit que no. Però no ho va fer i 
vam seguir parlant de les nostres coses. Preferia no saber-ho abans que preguntar, 
perquè a vegades les respostes poden ser molt complicades, molt enrevessades, i és 
preferible no saber res. 


Al cap d'un mes o d'un mes i mig, tornar a passar el mateix, una altra companya de les 
joves, entra dubtant i xiuxiueja alguna cosa a l'orella de la meva companya i ella contesta 
amb veu alta NO. Quan va marxà, no em vaig estar de preguntar-li si es que passava 
alguna cosa, doncs s'havia repetit la mateixa escena en poc temps i que en les dues 
ocasions havia tingut la mateixa resposta. Si passava alguna cosa que pogués ajudar. La 
contesta a aquesta pregunta no es va deixar esperar. Em va dir que com que ella tenia 
agulla de cosí, fils i altres estris per si hi havia alguna urgència entre les noies, li van 
venir a preguntar les dues, si tenia alguna compresa, i és clar els va dir que no perquè no 
en tenia. 


Vaig quedà molt sorprès i vam comentar aquest fet, els dos teníem la mateixa edat i 
aquestes coses ja les teníem superades. Jo creia que tenir la regla, la dona, sabia els 
dies que la tindria, que era una cosa regular i que per tant havien d'anar preparades. Però 
em va dir que no era així que ha vegades s'avençava i per tant es van trobar que no 
anaven preparades en aquests dos casos. 


Veient la dificultat, en aquest aspecte, que tenia la dona li vaig proposar que, com teníem 
una botiga de perfumeria amb la meva dona, que l'endemà portaria una bossa de 
compreses perquè estigués a l'abast de les dones que treballaven a l'Ajuntament pel cas 
que tinguessin una urgència d'aquest tipus. I així ho vaig fer, vaig portar amb una bossa 
un paquet de compreses i la vam posar a la part de dalt de l'armari. El cas és que li vaig 
comentar a la meva companya, que jo potser no era la persona més indicada per passar 
pels despatxos dient a les noies, que tenia compreses per si tenien una necessitat, que 
en tot cas fos ella la que passes el comunicat. Així ho va fer dient-les-hi que jo havia 
portat un paquet de compreses. 


Al cap d'un dies es va repetir novament l'entrada d'una companya, es va quedar parada a 
la porta em va mirar, no sabia que havia de fer i finalment va anar a la meva companya i 
xiuxiuejant a la seva orella li va preguntar per les compreses, i ella li va contestar amb 
veu alta que estaven a la part de dalt de l'armari que ella mateixa n'agafés una. La pobre 
noia va quedar de tots colors, s'havia descobert davant meu el que venia a buscar. 


Va obrir l'armari, va treure de la bossa el paquet de compreses, la va obrir i en va agafar 
una. Va tancar el paquet, la va posar a la bossa i la va posar en el seu lloc a la part de dalt 
de l'armari. Va fer mitja volta per anar-se'n, però va dubtar, no sabia que fer, havia de 
donar les gràcies a algú, dir-li gràcies a la meva companya va entendre que no era 
correcte, me les havia de donar a mi que les havia portat. Vaig esperar la seva reacció 
tot i que em feia pena perquè era evident que per ella era una mica fort perquè jo sabia 
el seu estat. Quan va estar a la porta es gira i em diu: Gràcies, ja te la tornaré. 


Jo immediatament li vaig contestar: NO, no vull que me la tornis, te la dono, queda-te-la, 
en tot cas en portés una de nova. 


El Masnou, any 1993. 


Francesc Fàbregas Cardona 


LES VIES DEL TREN.- 


La carretera N-II i el nostre passeig han sofert diferents modificacions en el 
temps. Una que va important va ser el desdoblament de la carretera a l'any 1962, si 
no recordo malament. 


Sempre havia tingut dos carrils, un d'anada i un altra de tornada i era suficient, 
però els estius sobretot les caravanes era un turment per les persones que l'usaven 
i pels vianants del passeig. Amb el Temps ja era inclús a l'hivern que hi havia 
dificultats per transitar en aquesta carretera, per tant alguna cosa s'havia de fer 
si teníem en compte que era la via que unia França amb Barcelona. 


L'Estat va redactar un projecte de desdoblament d'aquesta carretera per tal de 
que el trànsit fos més fluid. Hi havia llocs que es podia fer perfectament el 
desdoblament sense que per això afectés el passeig, però d'altres sí que afectava i 
molt, per exemple el davant de l'Ajuntament hagués quedat una mini acera. 


L'Alcalde d'aquell moment era en Salazar i aquest com que tenia molt bona connexió 
amb el regim d'aquell moment, va poder aconseguir que en comptes que l'ampliació 
que es necessitava fos agafant part del nostre passeig, s'ha agafés terreny cap al 
mar i d'aquesta manera el passeig que ara gaudim quedés tal com estava. 


Al fer aquesta modificació volia dir que les vies del tren també s'havien de 
modificar. I així es va fer, es van retirar les vies del tren cap el costat mar. Va ser 
un treball important per aquells moments, però l'Alcalde i el consistori van evitar el 
que haguera estat l'eliminació del nostre passeig. 


Aquesta modificació és pot contemplar perfectament quan estàs a l'estació 
d'Ocata. Si mires les vies que venen de l'estació del Masnou, es pot veure com les 
vies fan una modificació estranya, i es que en el moment que volen entrar a la 
carretera es desvia cap al costat de mar i va directament a l'estació d'Ocata. Si 
mires les vies del tren que van cap a Mataró un és dóna compte que quan arriben 
quasi al final d'Ocata, entren una mica Cap a la població i després ja van rectes fins 
l'estació de Premià de Mar. 


A vegades no recordem o no sabem certès coses que van passar en aquell moments 
de la dictadura, en que els ajuntaments eren un zero a l'esquerra, no tenien cap 
tipus de poder, no tenien cap tipus de decisió, però en aquest tema la intervenció 
de l'Alcalde va ser important, si no hagués estat així avui tindríem una passeig 
escapçat. 


El Masnou, any 1993 


Francesc Fàbregas Cardona. 


CURIOSITATS 


L'ACORD. - 


Un dia repassant el llibre d'actes de l'Ajuntament del Masnou, vaig llegir un acord que em va 
cridà l'atenció, i que per la seva extravagància actual crec que val la pena recuperar-lo. És d'un ple 
del dia 6 de novembre de 1933, i diu: 


"S'acorda senyalar el dia 17 de novembre per a procedir a la subhasta del burro 
que va ésser recollit a la via pública, i que malgrat les gestions i diligències que han 
vingut realitzant-se i la publicitat que s'ha donat, no s'ha trobat el seu legítim 
propietari. S'acorda aprovar la valoració dels tècnics i senyalar el tipus de subhasta 
el de 75 pessetes, acordant-se, així mateix, delegar al Conseller Sr. V., com a 
Vocal, per assistir a la subhasta en nom i representació de l'Ajuntament. L'hora de 
la subhasta serà a les 7 del vespre. Totes les despeses que ocasioni aquesta 
subhasta, correran a càrrec del postar al qual se li adjudica la mateixa.'"" 


Ara ens pot semblar curiós, però cal remuntar-se a l'any 33, per comprendre la importància. 


LA CARTA,- 


Una empresa a la qual l'Ajuntament té contractats uns serveis de caràcter sanitari, destinats als 
lavabos de totes les oficines municipals, va escriure una carta de data 31 de març de 1994 al 
senyor Alcalde, que transcriuré a continuació. I 


Aquesta carta va ser com a conseqiiència de que l'Ajuntament tenia un contracta de manteniment 
amb aquesta empresa amb un preu global anual. El coordinador de manteniment va demanar preus 
amb una altre empresa que es dedicaven al mateix, potser que pel temps de crisis que tenim 
actualment, el preu era molt més barat quasi la meitat. Posat en contacte amb el gerent de 
l'empresa que teníem va fer nova oferta per la meitat del preu que es venia pagant fins ara, per 
tant l'estalvi va ser important. Es per això que la Cap d'Àrea d'aquella empresa va transmetre a 
l'Ajuntament el segient escrit: 


"Benvolgut senyor (nom de l'Alcalde): 

Estem satisfets que hagin trobat amb la nostra empresa, la solució o millora que 
buscaven als lavabos. 

En cas de dubte o congruència (2), no dubti en visitar-nos o trucar-nos (2). Volem la 
Seva completa satisfacció (2) i farem el possible per que la nostra col-laboració (2) 
amb vostès estigui a l'alçada del que es mereixen. (2) (2) 


Una vegada més, gràcies per confiar amb la nostra empresa. 
Us saludem molt afectuosament."" 


Vull clarificar que aquesta empresa.es dedica a la instal-lació i manteniment, d'uns contenidors on 
les senyores poden dipositar les compreses quan tenien la menstruació, doncs bé quan 
l'Ajuntament les va instal-lar als lavabos, algú va tenir la brillant idea de posar-les també, en els 
lavabos dels Esplais d'Avis. 

El Masnou, any 1993 


Francesc Fàbregas Cardona 


